MANIFESTACIJE ZNANJEM U EVROPU POVODOM DANA EVROPE\nHome / VESTI / Saopštenja EPuS-a / MANIFESTACIJE ZNANJEM U EVROPU POVODOM DANA EVROPE\nEvropski pokret u Srbiji (EPuS) i ove godine obeležava Dan Evrope, 9. maj u Srbiji nizom manifestacija organizovanih u saradnji sa Međunarodnim evropskim pokretom i Mrežom Evropskog pokreta u Srbiji. Moto ovogodišnjih događaja je Znanjem u Evropu – Kada znam onda i mogu i treba da naglasi važnost pravilnog i pravovremenog informisanja o Evropskoj uniji i članstvu Srbije u EU, ali i neophodnog celoživotnog učenja i inovativnosti koji su danas preduslov razvoja.\nU ponedeljak, 9. maja, na Trgu republike u Beogradu, u periodu od 11 do 14 časova biće organizovana tradicionalna Ulična akcija. Volonteri i aktivisti Foruma mladih EPuS-a će na štandu deliti informativne i promotivne materijale i razgovarati sa građanima o temama evropske integracije Srbije i promenama potrebnim da Srbija razvije svoje potencijale. Građani će imati prilike da izraze svoje prioritete kada su u pitanju reforme i članstvo Srbije u EU.\nŠtand će oko 12 časova posetiti Mihailo Crnobrnja, predsednik i Maja Bobić, generalna sekretarka EPuS-a, kao i članovi Izvršnog odbora koji će se pridružiti razgovoru sa građanima.\nU večernjim časovima, na Cvetnom trgu biće upriličeno Filmsko veče – projekcija na otvorenom filma „Mladost,“ Paola Sorentina. Projekcija počinje u 20 časova, ulaz je slobodan.\nU četvrtak, 12. maja, u restoranu Jazzbuka u Vukovoj zadužbini, održaće se tradicionalni Kafanski razgovori „Znanjem u Evropu“. Teme razgovora biće mogućnosti razvoja i unapređenja lokalnih zajednica kroz preduzetničke i druge projekte, korišćenje fondova i programa Evropske unije. U neformalnoj, ali karakterističnoj atmosferi za raspravljanje ozbiljnih tema, okupiće se aktivisti, preduzetnici, pokretači uspešnih projekata na lokalu, predstavnici državnih i lokalnih institucija, nevladinih organizacija, ustanova kulture, diplomatskog kora i medija. Najavljeno je, pored ostalih, učešće Tanje Miščević, šefice Pregovaračkog tima, Majkla Davenporta, šefa Delegacije EU u Srbiji, Ksenije Milenković, v.d. direktora Kancelarije za Evropske integracije i Srđana Majstorovića, zamenika direktora Kancelarije za Evropske integracije.\nDan Evrope biće obeležen i širom Srbije, a ističemo manifestaciju lokalnog veća EPuS-a u Lazarevcu „Evropa u Srbiji – Srbija u Evropi,“ u okviru koje se organizuje nagradni konkurs za učenike srednjih škola na istu temu, recital i izložba radova likovne škole „Sezan“.\nProslavu Dana Evrope, EPuS će nastaviti tokom celog meseca maja organizacijom stručnih debata u Beogradu i drugim gradovima, kao i svečanom dodelom, petnaestog po redu, priznanja Doprinos godine Evropi.\nDan Evrope obeležava se svake godine u Evropi 9. maja, u znak sećanja na pobedu nad fašizmom 1945. i deklaraciju Roberta Šumana, ministra spoljnih poslova Francuske, koji je 1950. godine najavio panevropski projekat pomirenja i ujedinjenja – osnivanje Evropske zajednice za ugalj i čelik, koji se vremenom razvio u Evropsku uniju.\nEvropski pokret u Srbiji udruženje građana koje se od osnivanja 1992. godine, bavi promocijom evropskih vrednosti u Srbiji i zagovaranjem evropske integracije Srbije.


Perimetarske zaštite sa Hikvision - Eurovik\n0 Komentar 794 Pregledi\nSada, večina tradicionalnih sistema za perimetarsku zaštitu koriste aktivnu infracrvenu detekciju. Međutim, ovaj metod poseduje negativne osobine u vidu manjka stabilnosti i pouzdanosti. U trenucima pre samog upada, ili u toku istog, tradicionalni infracrveni metod ne može da vrši precizna predviđanja, a kako mu nedostaju video podaci, lociranje ključnih tačaka može biti veoma komplikovano. Uz to, teren, okruženje, i drugi faktori često izazivaju probleme kao što su nepotpuni izveštaji, lažne uzbune, ili drugi netačni rezultati.\nKako bi razrešila ove probleme, Hikvision-ova Turbo HD Pasive Infrared (PIR) kamera koristi napredne tehnologije za video nadzor kojima poboljšava tačnost uzbuna i sprečava neovlašćen pristup. Kao rezultat toga, zaštita perimetra skače na potpuno novi nivo pri primeni u stambenim područjima, u okolini fabrika, skladišta, škola ili drugih okruženja.\nNajimpresivnije funkcionalnosti ove kamere su izražene u vidu izuzetno brzog odgovora i tačnosti uzbune kada sumnjive osobe pređu ustanovljeni perimetar.


Hocu.ba Pristup.info: Koliko su naše institucije odgovorne prema svojim građanima? – Hocu.ba\nPristup.info: Koliko su naše institucije odgovorne prema svojim građanima?\nUčesnici programa ,,Poticanje demokratskih vrijednosti i aktivnog građanstva među mladima“ kojeg implementira Humanity in Action BiH, kreirali su web stranicu www.pristup.info gdje su prikazali koliko su naše institucije odgovorne za obavljanje svojih zadataka u vidu komunikacije sa građanima.\nStudenti Emir Hasović, Adnan Rudan, te studentica Emina Latić su proveli istraživanje s ciljem kreiranja web stranice za olakšano kontaktiranje institucija za potrebe studenata i građana, kojima su informacije potrebne za naučne radove, istraživanja, privatne potrebe i sl.\n,,Nakon učestvovanja u brojim projektima uočili smo da naše institucije ne sprovode Zakon o javnom pristupu informacijama. Najveći problem jeste taj što odgovor za potrebne informacije uopšte ne dobijemo, pa čak ni da su te informacije zaštićene iz nekog razloga. Baš zato, odlučili smo da prikažemo realnu sliku naših institucija i njihovog odziva, kako bi i drugi mladi znali šta da očekuju, i najvažnije kako bi ovim projektom podigli svijest ovih ustanova da poboljšaju svoj rad“, dodaje Emir.\nCiljevi projekta provedeni su kroz slanje mailova nadležnim institucijama i njihovim (ne)odgovorima, kreiranjem web stranice na osnovu rezultata kojeg su članovi ovog projekta prikupili i postavljanje transparentne statistike o odgovornosti institucija prema svojim građanima, kao i održavanja sastanaka na kojima su prezentovali projekat, upućene mailove, statistiku na web stranici, te razmijenili iskustvo i kreirali dalje korake projekta u suradnji sa građanstvom.\n„Jedan od sastanaka smo održali i sa Vijećem učenika kao mladim ljudima pred kojima je budućnost i želja za znanjem, s ciljem da ih informišemo o našem istraživanju iz razloga što upravo ti mladi ljudi mogu sudjelovati u sličnom ili čak istom projektu kao što je naš i imati poteškoće sa dobivanjem konkretnih, pravovremenih i tačnih informacija te tražiti neprovjerene putem interneta zbog neodgovornosti državnih institucija“, dodaje Emina.\nStudenti i studentice pozivaju čitatelje da ukoliko žele vidjeti koje odgovore su dobili od institucija da posjete njihovu web stranicu ili da se obratite direktno na njihov email: [email protected]\n« Kakva je budućnost rada sa novim tehnologijama?\nTrojica Nišlija su pokrenuli firmu iz stana, a sada su je prodali za 165 MILIONA EURA »


HDZ: Čović i Grlić-Radman posjetili opožarena područja | Starmo\nNaslovnica Politika HDZ: Čović i Grlić-Radman posjetili opožarena područja\nTomislavgrad — Predsjednik HDZ-a BiH i potpredsjednik Doma naroda Parlamentarne skupštine BiH Dragan Čović i ministar vanjskih i evropskih poslova Republike Hrvatske Gordan Grlić Radman posjetili su u subotu opštinu Tomislavgrad koju su u prethodnih nekoliko dana zahvatili veliki požari te su obišli požarom najpogođenija područja ove opštine.\nNaime, zbog velike opožarene površine donesena je i Odluka o proglašenju stanja elementarne nepogode za područje opštine Tomislavgrad.\nČović se ovom prilikom zahvalio ministru Grlić Radmanu, svim ministrima i predsjedniku Vlade Republike Hrvatske Andreju Plenkoviću na pruženoj pomoći i slanju zračnih snaga pri gašenju i stavljanja pod kontrolu požara na području opštine Tomislavgrad, čime su spašene kuće te pravovremenom intervencijom spriječena veća materijalna šeta.\nI danas je iskazana potreba ozbiljnog pristupa svih nivoa vlasti u Bosni i Hercegovini pri pronalasku sistemskog rješenja za borbu protiv požara, prije svega zračnih snaga, ali i unaprijenja svih drugih kapaciteteta za borbu protiv požara jer se s time suočavamo svake godine u ljetnim mjesecima, istaknuto je.\nTakođer, posebna zahvala upućena je vatrogascima opštine Tomislavgrad, te svim drugim vatrogasnim jedinicama koje su učestvovale u gašenju požara, kao i lokalnom stanovništvu koje je bilo prinuđeno pomagati vatrogascima u borbi s vatrom, kako bi zaštitili svoje domove, saopšteno je iz HDZ BiH.


Pokloni za decu na selu u okviru ''Dečije nedelje'' - Svrljiske novine\nPokloni za decu na selu u okviru ”Dečije nedelje”\nPomoćnik predsednice opštine Svrljig Miroslav Marković obišao je sva sela na teritoriji Svrljiga u kojima ima isturenih odeljenja OŠ “Dobrila Stambolić“ kako bi i tamošnjoj deci uručio poklone – dar Opštine i razgovarao sa mališanima i njihovim učiteljima.\nS obzirom da su nas učenici OŠ Dobrila Stambolić posetili u okviru “Dečije nedelje“, nismo ni ovog puta dozvolili da deca koja školu pohađaju na selu budu izostavljena kada je u pitanju druženje i podela paketića. Ovakva praksa će se nastaviti i u narednom periodu, jer opština Svrljig velike nade polaže u opstanak sela i njihov razvoj. Trudićemo se da u skladu sa mogućnostima što većem broju dece izađemo u susret, kako bi na taj način podigli kvalitet školskih, ali i vanškolskih uslova za obrazovanje i školovanje, kaže Miroslav Marković.\nMarković je protekle nedelje obišao Guševac, Okruglicu, Crnoljevicu, Ribare, Niševac, Drajinac, Lalinac, Grbavče i Prekonogu, sela u kojima postoje isturena odeljenja Osnovne škole “Dobrila Stambolić“.\nIZNENAĐENJE ZA POMOĆNIKA MARKOVIĆA U DRAJINCU\nNakon razgovora sa decom i podele paketića učenici OŠ “Dobrila Stambolić“ u Drajincu iznenadili su pomoćnika Miroslava Markovića jer su svi ustali sa svojih mesta i potrčali mu u zagrljaj kako bi mu iskazali zahvalnost i podelili radost sa njim što ih je obišao i što ih opština i ovog puta nije zaboravila.\nTrenutak za pamćenje, Markovic sa decom u Drajincu\nPrevPrethodnaNova pobeda FK ”Svrljig”\nSledećaNiče nova saobraćajnica do Grbavča u dužini od 4,3 kmNext


Djilas u otvorenom pismu kritikovao Sema Fabricija zbog izjave – Gerila\nGerila > Politika > Djilas u otvorenom pismu kritikovao Sema Fabricija zbog izjave\nobjavljeno na Feb. 12, 2020 u 7:16 pm 12/02/2020\nPredsednik Stranke slobode i pravde (SSP) Dragan Djilas kazao je danas da je ocena šefa Delegacije Evropske unije u Srbiji Sema Fabricija, da EU ne žmuri na dešavanja u Srbiji, tačna koliko i izjava “da je evropska integracija Srbije realnost”.\n“Tolika realnost da je, po izveštaju stručnih službi Komesarijata Evropske Komisije za proširenje po indeksu uspešnosti ispunjenja uslova za pridruživanje EU, Srbija sa ocenom 2,38 iza Albanije i Severne Makeodnije (3,13), Crne Gore (2,88) i Kosova (Djilas je Kosovo označio “asteriskom”, odnosno “zvezdicom”) (3,00)”, navodi se u otvorenom pismu Djilasa Semu Fabriciju.\n“Na osnovu rezultata tog indeksa koji ocenjuje kako država sprovodi reforme u procesu EU integracija, Makedonija je kao nagradu od EU dobila 50 miliona evra, a Albanija 28 miliona evra, dok je Srbija u skladu sa ocenom koju je za svoj rad dobio Vučićev režim, dobila nula evra”, naveo je Djilas.\nOcenio je da je iz toga “jasno da je na ovaj način evropska perspektiva Srbije ne samo usporena već i dovedena u pitanje”.\nIstakao je da, ipak, “cela EU ne žmuri na stanje u Srbiji” i da se više evropskih poslanika zanima za “diktaturu” u Srbiji i govori o tome.\n“Žmuri samo deo briselske administracije čiji ste deo i Vi gospodine Fabrici”, poručio je Djilas ambasadoru EU.\nRekao je da ga je Fabrici, rekavši da je to već slušao više puta, prekinuo kada je na jednom od poslednjih sastanaka govorio o dvema profesorkama iz Bele Crkve “koje je Srpska napredna stranka ostavila bez posla”.\n“Pošto vidim da i pored slušanja, gospodine Fabrici niste uspeli da zapamtite sve što se ljudima u Srbiji danas dešava, a o čemu bi Vi trebalo da obavestite Brisel, odlučio sam da Vam dostavim primere na papiru. Lakše se pamti kad se čita nego kad se sluša”.\nDjilas je u pismu priložio 20 primera kako “režim (predsednika Srbije Aleksandra) Vučića maltretira gradjane i uništava Srbiju”.\nObradovic poručio Zelenovicu – ako izadjes na izbore, letiš iz SZS


Politička represija 2.0 | Autonomija\nPolitička represija 2.0\nKako su represivni režimi koristili zapadne tehnologije za opstanak na vlasti i koliko velike kompanije podrivaju proklamovanu ideju njihovih vlada o internet slobodama?\nAgenti istočnonemačkog Štazija mogli su samo da sanjaju o sofisticiranoj elektronskoj opremi koju je posedovao libijski pukovnik Moamer el-Gadafi, a koju je libijska prelazna vlada otkrila pre nekoliko dana. Ta oprema je omogućavala ekscentričnom pukovniku i njegovim službama da prate sms poruke, i-mejlove i onlajn četove, a izgledalo je da se to nalazi van njegovog domašaja.\nJoš veće, međutim, iznenađenje predstavlja činjenica odakle je oprema za špijuniranje: softver i tehnologija potiču od kompanija iz Francuske, Južne Afrike i drugih zemalja. “Narus”, američka kompanija koja je u vlasništvu “Boinga”, sastala se sa Gadafijevim ljudima baš u trenutku kada su protesti u Libiji dobijali na snazi, ali nisu postigli dogovor. S obzirom na činjenicu da je “Narus” prethodno sličnu tehnologiju isporučio Egiptu i Saudijskoj Arabiji, ovakav rezultat je pre pitanje odnosa s javnošću, nego poslovne etike.\nPored bučnog navijanja tokom nedavnih događaja na Bliskom Istoku, lako je bilo zaboraviti na upotrebu tehnologija u represivne svrhe. Pored u zvezde kovanih “fejsbuka” i “tvitera”, koji su omogućili oslobodilačke pokrete širom sveta, moramo se suočiti sa činjenicom da su pohlepna preduzeća zapadnih zemalja, negovana od strane zapadnih vlada za domaće potrebe nadzora, istovremeno pomogli da se ti oslobodilački pokreti pokušaju osujetiti.\nLibija je tek poslednje u nizu mesto gde su se koristile zapadne tehnologije za nadzor. Aktivisti za ljudska prava koji su uhapšeni pa pušteni u Bahreinu svedočili su da su im prezentovani transkripti njihovim sms-poruka, a značajan kapacitet vlade ove zemlje za špijunažu omogućena je zahvaljujući opremi iz “Simensa”, nemačkog industrijskog giganta, a održavana je od strane “Nokija simens mreže” sa sedištem u Finskoj, i firme “Trovikor”, koja je takođe iz Nemačke.\nRanije ove godine, nakon preuzimanja štaba tajne policije, egipatski aktivisti su otkrili da je Mubarakova vlada koristila probnu verziju opreme za nadzor, razvijene od britanske kompanije “Gama internaconal”, a koja ima je omogućavala da prisluškuju “skajp” razgovore, za koje se verovalo da su bezbedni od šijuniranja.\nI nije u pitanju samo tehnologija dostupna svima – pojedine zapadne kompanije diktatorske režime snabdevaju prilagođenim programskim rešenjima za blokiranje pojedinih veb-sajtova. U martovskom izveštaju OpenNet inicijative, akademske grupe koja prati internet cenzuru, otkriveno je da je “Netsvep”, kanadska kompanija, zajedno sa američkim kompanijama “Vebsens” i “MekAfi” (sada u vlasništvu “Intela”) razvila programe kako bi zadovoljili većinu potreba za cenzuru interneta vlada na Bliskom Istoku i Severnoj Africi – u slučaju “Vebsensa”, uprkos obećanjima da neće svojom tehnologijom snabdevati represivne vlade u svetu.\nNažalost, američka vlada, koja je najglasniji branilac internet-sloboda na svetu, retko se kada izjašnjava o ovim pitanjima. Iako državna sekretarka Hilari Klinton često govori o internet-slobodama, ona bi morala jasnije da se odredi prema činjenici da kompanije iz SAD podrivaju zacrtani cilj njene vlade. Da stvar bude gora, u decembru je Stejt dipartment dodelio komapniji Cisko – koja Kini isporučuje alate za takozvani kineski Veliki fajervol – nagradu za “društveno odgovorno poslovanje”.\nTo prećutkivanje svakako ne može biti slučajno, pošto su mnogi od ovih alata prvobitno rađeni za zapadne vlade, odnosno za sprovođenje određenih zakona i rada obaveštajnih agencija u zapadnom svetu. Kreatori zapadne piolitike su stoga u delikatnoj poziciji. Sa jedne strane, teško je obuzdati kompanije koje su sami negovali, ali je i teško odoleti argumentima represivnih režima koji traže ovu opremu pod izlikom da će prisluškivati i nadzirati ekstremiste. Sa druge strane, sve je teže ignorisati činjenicu da nisu samo ekstremisti pod prismotrom.\nOčigledno rešenje je zabrana izvoza takvih tehnologija u zemlje sa represivnim režimima. Ali, sve dok zapadne zemlje budu nastavile da za svoje potrebe koriste i razvijaju tehnologiju za nadzor, sankcije neće, bar ne u potpunosti, rešiti ovaj problem.- ponuda će uvek uspeti da zadovolji potražnju. Osim toga, diktatori koji su posvećeni borbi protiv ekstremizma i dalje su dobrodošli u Vašingtonu: bila bi “sigurica” za kladioničare da su stavili ulog na to da je većina opreme za špiujuniranje u Mubarakovom Egiptu bila nabavljena uz prećutnu podršku njegovih američkih saveznika.\nPotrebno je da priznamo da naše oslanjanje na razvoj tehnologije za nadzor u našoj zemlji – čak i ako je njeno korišćenje kontrolosano od strane pravnog sistema – nenamerno potkopava slobode u zemljama gde pravni sistem nudi malu ili nikakvu zaštitu. To priznanje treba da rezultira time da podstakne strožije restrikcije nad domaćim tehnološkim sektorima za sistem nadzora, uključujući tu i preispitivanje o tome u kojoj nam je meri takva tehnologija potrebna u svetu gde se sve više poštuje “pravo na privatnost”.\nDok pojedine zemlje, kao što su to Belorusija, Iran i Mijanmar, budu “varile” lekcije “arapskog proleća”, njihova potreba za špijunskim tehnologijama će rasti. Ukoliko ostane nekontrolisane, zapadna tehnologija za nadzor mogla bi da potkopa agendu “Internet slobode” na isti način na koji izvoznici oružja potkopavaju zapadne mirovne inicijative. Koliko će aktivista, koji su se suočili sa tim da su poverljive informacije prikupljene uz pomoć zapadnih tehnologija, imati poverenje u izjave zapadnih vlada?\n(Autor je gostujući profesor na Univerzitetu Stanford i autor knjige “Internet iluzije: Tamna strana internet sloboda”. Tekst je preuzet iz “Nujork tajmsa”)


U NEDJELJU adaptacija Urgentnog centra | Pink M\nU NEDJELJU adaptacija Urgentnog centra\nAdaptacija podova u Urgentnom centru (KCCG) počeće u nedjelju, a projekat se realizuje donacijom Turske agencije za međunarodni razvoj i koordinaciju (TIKA), saopšteno je ranije iz Ministarstva zdravlja.\nDATUM: 19.05.u 18:45\nKako se navodi, Urgentni centar je jedna od najoperećenijih organizacionih jedinica te zdravstvene ustanove, sa velikom frekvencijom pacijenata i njihovih pratilaca.\nU prethodna četiri mjeseca, kako je saopšteno, za medicinsku pomoć obratilo se preko 24 hiljade, pacijenata ili u prosjeku preko 200 pacijenata dnevno.\n– Ovaj podatak dovoljno govori o neophodnosti stalnog ulaganja u Urgentni centar, naročito zbog činjenice da medicinsko osoblje mora imati adekvatne uslove da brzo interveniše u zbrinjavanju svih, naročito životno ugroženih pacijenata – kaže se u saopštenju.\nU nedjelju adaptacija Urgentnog centra, Foto: Volim podgoricu\nKCCG se zahvalio TIKI koja, kako se navodi, vrijednim donacijama na svim segmentima doprinosi stvaranju optimalnih uslova u Crnoj Gori.\n– Molimo građane koji u toku jednonedjeljnih izvođenja radova, bilo kao pacijenti ili njihovi pratioci, budu imali potrebu da borave u Urgentnom centru, imaju strpljenja i razumijevanja – kaže se u saopštenju.\nAUTOR: Antena M / Pink M\nMIRANOVIĆ: Ukidanjem prava na izbor specijaliste nije prekršen zakon\nNIKŠIĆ: Predstavljeno finalno rješenje za Dom revolucije\nZDRAVSTVENE ustanove u prva četiri mjeseca ove godine izdale 240 saglasnosti za dopunski rad svojim zaposlenima\nOPERACIJA KOMPLEKSNE SRČANE MANE prvi put izvedena u Kliničkom centru


Budžet usvojen bez opozicije\nVećina poslanika opozicije su, zbog velikog broja amandmana podnetih od strane poslanika vladajuće koalicije, napustili skupštinsku salu (ilustrativna fotografija)\nSkupština Srbije usvojila je u petak popodne budžet za 2019. godinu kojim su predviđeni prihodi od 1.246,2 milijarde dinara (oko 10,5 miliona evra), a rashodi 1.269,1 milijardu (oko 10,7 miliona evra), tako da će deficit biti 22,9 miliona dinara (oko 200.000 evra), što je 0,4 odsto očekivanog bruto domaćeg proizvoda (BDP).\nTokom glasanja međutim, u klupama nije bila većina poslanika opozicije, koji su, zbog velikog broja amandmana podnetih od strane poslanika vladajuće koalicije, napustili skupštinsku salu, jer, kako kažu - uzeto je svo vreme za raspravu i nisu bili u mogućnosti da dođu do reči i iznesu svoje mišljenje o budžetu.\nStavove o državnoj kasi u narednoj godini, poslanici opozicije su tako, umesto u sali, iznosili u holu Republičke Skupštine – što su nazvali „paralelnim parlamentom“ - a u Skupštini Srbije su, u znak protesta, proveli i prethodnu noć (četvrtak na petak).\nDeo poslanika opozicije koji su u znak protesta noć proveli u Parlamentu\nNakon besane noći u Parlamentu, poslanica opozicione Demokratske stranke Gordana Čomić, inače i potpredsednica Narodne Skupštine, jutros je za RSE rekla da je ovakav vid protesta bio jedini način da se i njihov glas čuje.\n„Mi opozicioni poslanici, sa lista koje je 850.000 ljudi poslalo u Skupštinu, dogovorili smo se da radimo ono što je ispravno. Sprečeni nasiljem nad procedurom i nad Skupštinom, da u skupštinskoj sali govorimo o amandmanima, mi smo se dogovorili da radimo ono za šta su nas ljudi poslali ovamo, da budemo njihov glas“, rekla je Čomić dodavši da će svoj nenasilni protest nastaviti do daljeg.\n„Reda mora da bude, naučiće i oni“, dodala je Čomić misleći na vladajuću većinu.\nReda mora da bude: Gordana Čomić\nPoslanik takođe opozicione Socijaldemokratske stranke Marko Đurišić, naveo je da žele da pokažu da rasprava u Parlamentu može da izgleda drugačije nego što je izgledala ove nedelje, ali i u ranijem periodu.\nA kako je izgledala prethodna nedelja?\nNa primer, više od 300 amandmana podnela je vladajuća koalicija na samo jedan član jednog predloga Zakona.\nĐorđe Vukadinović iz opozicione grupe poslanika Pokret za spas Srbije – Nova Srbija, podseća međutim da rasprava o Budžetu za 2019. godinu nije i prvi put da se amandmanima vladajuće većine uzme sve vreme za raspravu.\n„Veliki deo javnosti ne zna da se radi o tome da vladajuća koalicija uvek podnosi stotine amandmana na prve članove, prve tačke dnevnog reda što je uvek ružno, a kada je reč o usvajanju Budžeta, onda je i skandalozno i neoprostivo“, rekao je Vukadinović.\nNevidljive penzije u nevidljivom budžetu Srbije\nIste optužbe poslanici opozicije iznosili su i u septembru, kada se raspravljalo o izmenama i dopunama Zakona o penzijskom i invalidskom osiguranju i kada su takođe amandmane vladajuće većine nazivali "fantomskim", odnosno podnetim da bi se trošilo vreme, a ne da bi bili usvojeni.\nIsto je bilo i prošle godine, kada je na dnevnom redu takođe bio državni budžet.\nLider Dveri, Boško Obradović, kaže da je isti cilj i amandmana koji su sada podneti na raspravi o budžetu za narednu godinu.\n„Upravo dok mi ovde govorimo pred vama, možete videti da je u toku glasanje po svim predloženim zakonima koji su na dnevnom redu i možete da se uverite da svi narodni poslanici vlasti ne glasaju za sopstvene amandmane koje su predali i da je to onaj krunski, završni dokaz da je sve jedna velika farsa i da su svi ti amandmani služili samo da bi potrošili vreme za raspravu u pojedinostima“, rekao je Obradović.\nVučić: Zabavljaju se ljudi\nO protestu opozicije oglasio se i predsednik Srbije Aleksandar Vučić koji je kratko rekao "zabavljaju se ljudi".\n"Vidim da su dovodili tajkune na žurku, one koji imaju mnogo para da mogu dobru večeru da plate... Neka, tako nam ostane više PDV-a", rekao je predsednik Srbije i lider Srpske napredne stranke.\nA jedno od obraćanja opozicije u holu Parlamenta pratio je Marjan Rističević, poslanik Narodne seljačke stranke koji je u Parlament ušao na izbornoj listi predvođenoj Vučićevim SNS-om.\n„Recimo, 74 opoziciona poslanika su imala pravo da u pojedinostima grupe i ovlašćeni predstavnici imaju ukupno 245 minuta na 74 poslanika. U poređenju sa SNS-om koji ima 104 poslanika i ima pravo da koristi 141 minut, oni dakle imaju dva i po puta veće pravo da razgovaraju o pojedinostima i da komentarišu nego što to ima najveća poslanička grupa“, rekao je Rističević za RSE.\nDokažite mi da oni imaju manja prava nego što imam ja: Marjan Rističević\nPoslanik Đorđe Vukadinović međutim takvo objašnjenje smatra zamenom teza.\n„Mi smo potrošili naše vreme koje nam pripada po poslaničkim grupama u zavisnosti od veličine, ali nismo mogli da koristimo vreme koje pripada svakom poslaniku kada predloži amnadman. To vreme je 600 minuta, to je 10 sati. O tome se radi. Ali, kolege iz vladajuće većine stalno manipulišu time i kažu vi koristite ili ne koristite svoje vreme kao poslaničke grupe“, poručio je poslanik Vukadinović tokom jednog od nekoliko obraćanja opozicije u holu Skupštine.\nOdluku da svoja mišljenja iznose tu, a ne u za to predviđenoj Sali, docent na Fakultetu političkih nauka u Beogradu, Dušan Spasojević, vidi kao iznuđen, ali opravdan potez.\n„Način na koji se radi u poslednjih nekoliko meseci je van svih parlamentarnih standarda i predstavlja ponižavanje narodnih poslanika iz opozicije. Mislim da je bilo krajnje vreme da oni na neki organizovan način odgovore na to nasilje vladajuće većine. Mislim da je to jedna od poslednjih mera koje oni mogu da izvedu, a da stoji između njih i nekog kasnijeg povlačenja iz institucija. Jer, ovo što radi parlament nema nikakve veze sa parlamentom i ne doprinosi ničemu“, ocenjuje Spasojević.\nKako je dodaje, to ga navodi na zaključak da „vladajuća većina nije spremna da istrpi ni to malo opozicije u Parlamentu“.\n„Oni bi naravno mogli da vladaju u umerenijim i smirenijim uslovima, ali oni procenjuju da je ovo za njih korisnije i da je važno održavati tenziju, netrpeljivost i napetost, koja je zapravo bitna da bi održavali populističku matricu koja je njima važna, a to je da se vide kao čuvari običnog, poštenog naroda“, rekao je Spasojević i dodao da „ne zna da u uporednoj praksi postoji sličan primer da je vladajuća većina na taj način trošila vreme“, kaže Spasojević za RSE.\nPovodom dešavanja u Skupštini Srbije oglasile su se i organizacije koje prate njen rad - Centar za istraživanje, transparentnost i odgovornost (CRTA) i Inicijativa Otvoreni parlament, koji su ocenili da građani, drugu godinu zaredom, „nisu imali priliku da u Skupštini Srbije čuju sveobuhvatnu raspravu o budžetu", zbog toga što su, prema njihovoj oceni, "poslanici vladajuće većine zloupotrebom parlamentarnih procedura onemogućili debatu“.\nU zajedničkom saopštenju te dve organizacije se navodi i da je zbog spajanja rasprave o 62 tačke dnevnog reda, poslanicima umesto pet sati za raspravu, ostavljeno svega po pet minuta.


UN: Ne možemo da potvrdimo optužbe da Rusija krade ukrajinsko žito - 07.06.2022, Sputnik Srbija\nUN: Ne možemo da potvrdimo optužbe da Rusija krade ukrajinsko žito\nUjedinjene nacije ne mogu da potvrde objave ukrajinskih vlasti u kojima se Rusija optužuje za navodnu krađu žita, saopštio je predstavnik generalnog sekretara... 07.06.2022, Sputnik Srbija\nZamenik ministra inostranih poslova Rusije Andrej Rudenko ranije je demantovao navode da ruska vojska izvozi ukrajinsko žito, istakavši da Rusija ne krade ni od koga. On je takođe naglasio da je Rusija spremna da omogući humanitarne koridore za izvoz ukrajinskog žita pomorskim putem, ali da Kijev mora da obezbedi deminiranje luka.Specijalna operacija Rusije u UkrajiniPredsednik Rusije Vladimir Putin je 24. februara objavio o početku vojne operacije demilitarizacije Ukrajine. On je u obraćanju sugrađanima rekao da okolnosti „zahtevaju odlučnu i hitnu akciju“, pošto su se republike Donbasa obratile Moskvi za pomoć.Nakon toga, zapadne zemlje uvele su brojne sankcije Rusiji.Rusko-ukrajinski pregovori počeli su krajem februara. Delegacije su se dva puta sastale u Belorusiji, nakon čega je odlučeno da nastave svakodnevne pregovore putem video-konferencija. Krajem marta delegacije su održale novu rundu pregovora u Istanbulu. Prema rečima šefa ruske diplomatije Sergeja Lavrova, Vašington i London pritiskaju Ukrajinu kako bi se pregovori Moskve i Kijeva što više odugovlačili.\nkriza u ukrajini, rusija, krađa, žito, ukrajina, ujedinjene nacije\nUjedinjene nacije ne mogu da potvrde objave ukrajinskih vlasti u kojima se Rusija optužuje za navodnu krađu žita, saopštio je predstavnik generalnog sekretara organizacije Stefan Djužarik.\n„U kontaktu smo sa kancelarijom Svetskog programa za hranu, a oni nisu potvrdili te optužbe. Svi se zalažemo za slobodnu trgovinu hranom preko Crnog mora, kako bi se obezbedile potrebe ljudi iz celog sveta“, rekao je on na konferenciji za medije.\nZamenik ministra inostranih poslova Rusije Andrej Rudenko ranije je demantovao navode da ruska vojska izvozi ukrajinsko žito, istakavši da Rusija ne krade ni od koga. On je takođe naglasio da je Rusija spremna da omogući humanitarne koridore za izvoz ukrajinskog žita pomorskim putem, ali da Kijev mora da obezbedi deminiranje luka.\nZaharova: SAD provociraju prehrambenu krizu u Ukrajini, američki ambasadori imaju novu „zabavu“\n28 Maj, 12:15\n18 Maj, 08:45


NovaMedia: Kategorija > proizvodnja muške obuće\nKategorijeOdeća i Obućaproizvodnja muške obuće\nKompanija ALTER iz Čačka bavi se proizvodnjom, distribucijom i prodajom obuće. Postoji već sedamnaest godina i nastavak je porodične tradicije započete još davne 1969. godine. Naša kompanija vođena misijom da brend ALTER postane brend svetskih razmera postavlja sebi sve ambicioznije strateške ciljeve koje iz godine u godinu, bez obzira na izazove sa kojima se svakodnevno suočavamo, uspešno ispunjava.\nProfesionalnim pristupom i višegodišnjim prisustvom na tržištu, konstantno unapređujući poslovanje uspeli smo da našim krajnjim potrošačima ponudimo visokokvalitetnu obuću – modernu, a istovremeno otmenu i jednostavnu. Proizvodni asortiman ALTER-ove kolekcije proleće/leto 2011. obuhvata preko 800 najrazličitijih modela ženske, muške i dečije obuće, kao i ženskih torbi i tašni. Najveći deo ove kolekcije nastao je u kineskim fabrikama, ali prema nacrtima koje je kreirao stručni tim naših dizajnera i od materijala i sirovina koje je obezbedio ALTER. U izradi svakog pojedinačnog modela ispoštovani su najviši standardi i propisi u ovoj delatnosti. Odlučili smo se, da poput velikih svetskih brendova, trenutno veći deo svoje proizvodnje izmestimo u naše kineske pogone kako bismo mogli našim kupcima učiniti dostupnim proizvode vrhunskog kvaliteta po veoma pristupačnim cenama.\nPatrijarha Dimitrija 1a\nVeleprodaja i proizvodnja ženske obuće.


Milion dolara i amnestija: Miladin Kovačević danas izlazi iz zatvora? : Nadlanu.com\nMilion dolara i amnestija: Miladin Kovačević danas izlazi iz zatvora?\nObjavljeno 26. nov 2012. / 13:05:41\nRešenje Prvog osnovnog suda u Beogradu da se Miladin Kovačević pusti iz zatvora pošto ispunjava uslove za umanjenje kazne po Zakonu o amnestiji, danas je postalo pravosnažno, izjavila je Tanjugu portparol suda Ivana Ramić.\nOna je precizirala da je rešenje poslato zatvoru u Somboru, gde Kovačević izdržava kaznu. Kovačević bi danas mogao da se nađe na slobodi.\nKovačević se nalazi na izdržavanju kazne od dve godine zbog brutalnog prebijanja američkog državljanina Brajana Štajnhauera u studentskom klubu u Bostonu 2008. godine, a kaznu je počeo da izdržava početkom 2010. godine.\nKovačević je prethodno proveo mesec dana u pritvoru u Beogradu, kao i mesec dana u Americi iz koje je pobegao.\nKako navodi Tanjug, Kovačević je praktično odslužio celu kaznu, a iz zatvora će izaći tek nekoliko dana pre isteka pune kazne.\nKovačevića je američko pravosuđe teretilo za nanošenje teških telesnih povreda američkom studentu Brajanu Stajnhaueru. Ali, uz pomoć ljudi iz konzulata Srbije napustio je teritoriju SAD i u junu 2008. se obreo u Srbiji. Odlukom Vlade Srbije država je platila 900.000 dolara odštete Štajnhaueru, kao i 100.000 dolara kaucije.


Crkva između dva pravoslavna bloka\nU toku su poslednje pripreme za nastupajući Svepravoslavni sabor 2016. Srpska patrijaršija u središtu neslaganja Moskve i Carigrada.\nSastanak delegacija pravoslavnih crkava\nSASTANAK delegacija pravoslavnih crkava, peti po redu, u okviru priprema za Svepravoslavni sabor 2016. počeo je juče u švajcarskom gradu Šambeziju. Ovaj skup verovatno će biti poslednja prilika da se crkve usaglase o detaljima dnevnog reda velikog sabora i reše neslaganja koja među njima postoje. Na ispitu će biti i Srpska patrijaršija, koja se bori za svoju poziciju u pravoslavlju, ali i za neutralnu poziciju između dva „bloka“ – Ruske i Vaseljenske patrijaršije.\nSrpsku pravoslavnu crkvu na ovoj konferenciji predstavljaju mitropolit crnogorsko-primorski Amfilohije i episkop bački Irinej. Ova dvojica arhijereja sa patrijarhom Irinejem i ostalim vladikama predvodiće delegaciju naše patrijaršije i na skupu u Istanbulu.\nGlavni zadatak konferencije koja je juče počela u Šambeziju je razmatranje nacrta dokumenata za Svepravoslavni sabor, koje je redigovala specijalna pripremna komisija, kao i usvajanje nacrta akta pod nazivom „Autonomija i mogućnosti proglašenja“. Ovaj spis na usvajanje čeka od 2009. godine. Pitanje crkvene autonomije i njenog sticanja među retkima je koja čekaju na jedinstveni odgovor pravoslavlja, a od njega zavisi budućnost niza verskih zajednica koje se bore za ovaj status.\nSagovornik „Novosti“ iz vrha SPC podseća da postoji spor u vezi sa položajem niza pravoslavnih crkava – Finske, Estonske, Američke, Japanske i Kineske, koje imaju autonomiju u okviru drugih jerarhija.\n– Ovo pitanje veoma je važno, jer će biti temelj budućeg ustrojstva crkava – objašnjava sagovornik „Novosti“ iz vrha SPC. – Ovo pitanje može da ima snažne reperkusije na narode i države, što je trenutno slučaj u Ukrajini. Sličan slučaj imamo i mi sa nepriznatom Makedonskom crkvom, sa kojom bi uskoro trebalo da počnu pregovori o njenom statusu.\nU središtu pitanja crkvene autonomije u pravoslavlju jeste negacija principa nacionalnih crkava, što u praksi izaziva velike probleme. SPC je, osim u Makedoniji, sa time suočena i u Crnoj Gori. Postoji rizik da se slične pojave jave i u Hrvatskoj i na KiM.\nSrpska patrijaršija na predstojećem saboru pokušaće da izbegne svrstavanje u jedan od dva suprotstavljena pravoslavna bloka. Grupa „slovenskih“ crkava pod snažnim je uticajem Moskve, dok je drugi „balkanski“ blok okupljen oko Vaseljenske patrijaršije i Atinske arhiepiskopije. Patrijarh Irinej rado je viđen u obe grupe, koje bi želele da podršku SPC iskoriste za svoje ciljeve.\nNadgornjavanje Rusa i Grka svoje posledice može da ima i na konačno definisanje redosleda pravoslavnih crkava, tzv. diptih. Srpska patrijaršija je u središtu neslaganja ova dva bloka. Sve pravoslavne crkve na prvih pet mesta svrstavaju Vaseljensku, Aleksandrijsku, Antiohijsku, Jerusalimsku i Moskovsku patrijaršiju. Problem je, međutim, što se u pogledu rasporeda ostalih crkava razlikuju diptisi Vaseljenske i Moskovske patrijaršije. Po carigradskom rasporedu, na šestom mestu je Srpska crkva, za kojom slede Rumunska, Bugarska i Gruzijska crkva.\nRedosled kojeg se pridržavaju u Ruskoj crkvi, međutim, drugačiji je – na šesto mesto oni svrstavaju Gruzijsku crkvu, iza koje su redom Srpska, Rumunska i Bugarska patrijaršija.\n600 VLADIKA NA OKUPU\nTAČAN datum Svepravoslavnog sabora još nije određen, ali se kao najverovatniji termin uzima praznik Trojice 2016. godine. Na njemu će učestvovati delegacije svih pravoslavnih crkava, u kojima će biti više od 600 vladika. Oni će zasedati u Crkvi Svete Irine u Istanbulu, mestu gde su u drevnoj Vizantiji održavani slični vaseljenski sabori. Kao „prvi među jednakima“ skupu će predsedavati carigradski patrijarh Vartolomej. Sve odluke na Saboru, ali i na pripremnim sastancima biće donošene konsenzusom.


Sonja Liht: Sastanak je potvrda koliko Angela Merkel ceni ulogu civilnog društva - Politika - Dnevni list Danas\nPočetna » Vesti » Politika » Sonja Liht: Sastanak je potvrda koliko Angela Merkel ceni ulogu civilnog društva\nPredstavnici NVO sektora koji će se danas susresti sa nemačkom kancelarkom govore za Danasov portal\nSonja Liht: Sastanak je potvrda koliko Angela Merkel ceni ulogu civilnog društva\nM. Stojanović13.09.2021. 11:55\nDa naglasim da je po mom mišljenju veoma važno da je u okviru ove kratke ali značajne posete regionu kancelarka Merkel odlučila da se u Beogradu sastane sa predstavnicima civilnog društva.\nTo kaže za Danasov portal Sonja Liht, predsednica Fondacije BFPE za odgovorno društvo, govoreći o susretu koji će danas imati sa nemačkom kancelarkom Angelom Merkel.\nPodsetimo, Merkel će po dolasku u Beograd pored sastanaka sa srpskim predsednikom Aleksandrom Vučićem, razgovarati i sa predstavnicima civilnog društva “zapadnobalkanske šestorke”.\nLiht dodaje: ”Kao što je civilno društvo od 2015. bilo uključeno u Berlinski proces, koji je ona inicirala godinu dana ranije, tako je i ovom odlukom kancelarka potvrdila da ceni ulogu NVO u razvoju našeg regionu i smatra ga nužnim akterom na evropskom putu”.\n– Zato očekujem da će se i tokom ovog sastanka razgovarati o najznačajnijim reformskim procesima koji Zapadni Balkan mogu ne samo približiti Evropskoj uniji već i osigurati njegovu budućnost u evropskoj zajednici država, o tome kako prevazići zastoje i prepreke na tom putu, kako osnažiti regionalnu saradnju bez koje je nemoguće zamisliti ostvarenje Zelene agende 2030, na koju su se sve članize regions obavezale na samitu Berlinskog procesa u Sofiji 2020, konstatuje Sonja Liht.\nGovoreći na istu temu Ardijan Hačkaj, izvršni direktor Centra za saradnju i razvoj (CDI) iz Tirane, koji će takođe prisustvovati navedenom sastanku, kratko navodi za Danasov portal: ”Sastanak organizacija civilnog sektora zapadnobalkanske šestorke jeste jasna i simbolična poruka podrške ulozi i doprinosu predstavnika civilnog društva budućnosti ovog regiona”.\nAleksandar VučićAngela MerkelArdijan Hačkajberlinski procesCentar za saradnju i razvojcivilno drustvoFondacija BFPE za odgovorno društvoposetasonja lihtZapadni BalkanBeograd\nPolitika • 03.08.2021. 15:23\nŠta se događalo iza kulisa posete visokog nemačkog zvaničnika Beogradu\nDruštvo • 31.05.2018. 22:53\nSonja Liht deo globalnog civilnog društva


RTS :: Sem Alardajs napušta Vest Bromvič Albion\nFudbal Sem Alardajs napušta Vest Bromvič Albion\nčetvrtak, 20. maj 2021, 08:38 -> 08:49\nSem Alardajs je izjavio da će se povući sa mesta šefa stručnog štaba Vest Bromvič Albiona na kraju sezone.\n"Big Sem" je ovo objavio posle poraza njegovog tima, koji će naredne sezone igrati u Čempionšipu, od Vest Hema u sredu.\nAlardajs je došao u klub u decembru, nakon što je Slaven Bilić dobio otkaz, ali nije uspeo da spasi klub iz Midlandsa od povratka u drugi rang takmičenja. Ovo je prvi put da je Alardajs, trener sa velikim stažom u engleskom fudbalu, ispao iz lige.\n"Vest Bromvič Albion mi je velikodušno ponudio da ostanem i naredne sezone, što pokazuje ambiciju ovog kluba. Nakon razmatranja, međutim, odlučio sam da ne prihvatim".\nAlardajs ima reputaciju trenera koji zna kako se timovi vraćaju iz neprijatnijih situacija i loših pozicija na tabeli, ali je tim ovoga puta preuzeo u veoma lošem stanju. Vest Bromvič je pobedio samo u jednoj od 13 uvodnih utakmica sezone.\nNakon vezanih pobeda u aprilu, koja je uključivala i triumf od 5:2 protiv Čelsija u Londonu, delovalo je da Alardajs ponovo može da ponovi uspeh.\nMeđutim, poraz od 3:1 od Arsenala 9. maja definitivno je vratio Vest Bromvič u Čempionšip, drugi put u četiri sezone.\n"Bio sam više nego rad da posavetujem upravu kluba u vezi sa mojom zamenom. Do tada, u duelu sa Lidsom, pokušaćemo da na najbolji mogući način završimo sezonu i osvojimo štp je moguće više bodova", zaključio je Alardajs.\nRidiger odbio ponudu Čelsija da produži ugovor?\nLids ponovo ispustio prednost, Vest Hem slavio posle preokreta\nSiti nadigrao Čelsi u derbiju, Aston vila iznenadila Junajted\nGvardiola: Imamo sjajne igrače, ali nemamo oružje kakvo imaju Čelsi i Junajted\nAspas promašio penal, Suares doneo trijumf Selti u poslednjim trenucima\nNapredak pao u Novom Sadu, remiji "na krovu" i na Brdu\n18° C 16° C 18° C 17° C 17° C 8° C


Pravilnik o prethodnim i periodičnim lekarskim pregledima zaposlenih na radnim mestima sa povećanim rizikom ("Sl. glasnik RS", br. 120/2007, 93/2008 i 53/2017) i Pravilnik o merama za bezbedan i zdrav rad zaposlene žene za vreme trudnoće, porodilje i zaposlene koja doji dete ("Sl. glasnik RS", br. 102/2016) i Pravilnik o preventivnim merama za bezbedan i zdrav rad mladih "Sl. glasnik RS", br. 102/2016) - Tasic & Partners\nAuthor: Tasic & Partners\tPublished on: 23/06/2017 Published in: Bilteni\nPravilnik o prethodnim i periodičnim lekarskim pregledima zaposlenih na radnim mestima sa povećanim rizikom („Sl. glasnik RS“, br. 120/2007, 93/2008 i 53/2017)\nNa osnovu člana 43. stav 2. Zakona o bezbednosti i zdravlju na radu („Službeni glasnik RS“, br. 101/05 i 91/15), Ministar za rad, zapošljavanje, boračka i socijalna pitanja i Ministar zdravlja sporazumno su doneli Pravilnik o prethodnim i periodičnim lekarskim pregledima zaposlenih na radnim mestima sa povećanim rizikom („Sl. glasnik RS“, br. 120/2007, 93/2008 i 53/2017, u daljem tekstu: ,,Pravilnik“) koji je na snazi od 07.06.2017.\nNa radnim mestima sa povećanim rizikom, služba medicine rada, koristeći podatke iz akta poslodavca o proceni rizika, vrši prethodni lekarski pregled lica koja zasnivaju radni odnos, kako bi se utvrdila njihova zdravstvena sposobnost za rad na radnom mestu sa povećanim rizikom. Pregledi ove vrste vrše se pre zasnivanja radnog odnosa na radnom mestu sa povećanim rizikom, pre premeštaja na drugo radno mesto sa povećanim rizikom, zatim prilikom svakog utvrđivanja novih rizika na radnom mestu sa povećanim rizikom na kome zaposleni radi i svaki put kada zaposleni ima prekid u obavljanju poslova na radnom mestu sa povećanim rizikom duži od 12 meseci.\nS druge strane, periodičnim lekarskim pregledom se utvrđuje i prati zdravstveno stanje zaposlenih za obavljanje poslova na radnom mestu sa povećanim rizikom u odnosu na faktore rizika tog radnog mesta. Zaposleni se upućuje na pregled najkasnije 30 dana pre isteka roka utvrđenog ovim Pravilnikom, nakon zaključivanja bolovanja po osnovu teške povrede na radu ili posle bolesti ili povrede koji nisu u vezi sa radom – ako postoji sumnja na smanjenu radnu sposobnost. Novina uvedena Pravilnikom je ovlašćenje dato službi medicine rada da obavi kontrolni lekarski pregled kojim se kod zaposlenog prate utvrđena patološka stanja i poremećaji, kao i da procenjuje dalju ispunjenost posebnih zdravstvenih uslova za rad na radnom mestu sa povećanim rizikom.\nPravilnikom je propisano šta obuhvata opšti, a šta specifični pregled i način vršenja lekarskih pregleda. Uput za prethodni, odnosno periodični pregled koji popunjava poslodavac pri upućivanju zaposlenog na lekarski pregled je sastavni deo Pravilnika. Služba medicine rada može zahtevati prethodnu medicinsku dokumentaciju od izabranog lekara zaposlenog, zatim može koristiti već postojeće laboratorijske nalaze, ne starije od mesec dana, a na kraju pregleda je u obavezi da popuni izveštaj o izvršenom prethodnom, odnosno periodičnom pregledu koji je takođe sastavni deo Pravilnika. U slučaju da služba medicine rada utvrdi poremećaj zdravstvenog stanja zaposlenog u obavezi je da bez odlaganja obavesti zaposlenog i njegovog izabranog lekara.\nPravilnik o merama za bezbedan i zdrav rad zaposlene žene za vreme trudnoće, porodilje i zaposlene koja doji dete („Sl. glasnik RS“, br. 102/2016)\nNa osnovu člana 6. stav 2. Zakona o bezbednosti i zdravlju na radu („Službeni glasnik RS“, br. 101/05 i 91/15), Ministar za rad, zapošljavanje, boračka i socijalna pitanja i Ministar zdravlja sporazumno su doneli Pravilnik o merama za bezbedan i zdrav rad zaposlene žene za vreme trudnoće, porodilje i zaposlene koja doji dete („Sl. glasnik RS“, br. 102/2016, dalje: ,,Pravilnik“). Pravilnik je na snazi od 28.12.2016. godine.\nPravilnik propisuje zahteve koje je poslodavac dužan da ispuni kako bi sprečio, otklonio i smanjio na najmanju moguću meru rizik po bezbednost i zdravlje zaposlene žene za vreme trudnoće, porodilje i zaposlene koja doji dete, što predstavlja i glavni cilj njegovog donošenja. Poslodavac je dužan da izvrši procenu svih rizika po bezbednost ili zdravlje i svih posledica na trudnoću i dojenje koje mogu imati zaposlene, proceni prirodu, nivo i trajanje izloženosti i donese akt o proceni rizika radi utvrđivanja načina i mera za otklanjanje ili smanjenja istih. Poslodavac o svim donetim aktima obaveštava zaposlene i njihove predstavnike za bezbednost i zdravlje na radu, kao i merama koje se preduzimaju u cilju otklanjanja rizika.\nU Pravilniku su takođe pobrojana radna mesta za koja je procenom rizika utvrđen rizik po bezbednost ili zdravlje od izlaganja štetnostima i na kojima zaposlena žena za vreme trudnoće i zaposlena koja doji dete ne sme raditi. Štetnosti su podeljene na fizičke i biološke štetnosti i opasne hemijske materije a podela je izvšena u skladu sa time da li štete zaposlenim ženama tokom trudnoće ili zaposlenim ženama koje doje dete.\nKao štetni procesi navode se: proizvodnja auramina, rad koji uključuje izlaganje policikličnim aromatičnim ugljovodonicima prisutnim u čađi, katranu ili smoli kamenog uglja, izlaganje prašini, dimu i aerosolima koji nastaju pri žarenju i elektropreradi bakar-niklovog kamenca, proizvodnja izopropil-alkohola u prisustvu jakih kiselina, rad koji uključuje izlaganje prašinama tvrdog drveta. Podzemni rad u rudniku izdvojen je kao radno mesto na kome trudnice i žene koje doje dete ne smeju raditi.\nPravilnik o preventivnim merama za bezbedan i zdrav rad mladih („Sl. glasnik RS“, br. 102/2016)\nNa osnovu člana 6. stav 2. Zakona o bezbednosti i zdravlju na radu („Službeni glasnik RS“, br. 101/05 i 91/15), Ministar za rad, zapošljavanje, boračka i socijalna pitanja i Ministar zdravlja sporazumno donose Pravilnik o preventivnim merama za bezbedan i zdrav rad („Sl. glasnik RS“, br.102/2016, dalje: „Pravilnik“). Cilj donošenja Pravilnika je sprovođenje preventivnih mera kako bi se sprečile povrede i oštećenje zdravlja mladih zaposlenih starosti od najmanje 15, a najviše 18 godina, pri obavljanju poslova kod poslodavca.\nPoslodavac je dužan da izvrši procenu rizika od nastanka povreda i oštećenja zdravlja, a posebno je u obavezi da vodi računa o organizaciji rada, izloženosti fizičkim, hemijskim i ostalim štetnostima, načinu korišćenja opreme za rad, nivou osposobljavanja za bezbedan i zdrav rad i instrukcijama za mlade. Ukoliko se utvrdi da postoji neki rizik za bezbednost ili zdravlje mladih, praćenje njihovog zdrvastvenog stanja vrši se po istom postupku kao i prethodni i periodični pregledi, o trošku poslodavca.\nPoslodavac je dužan da obaveštava mlade i njihove zakonske zastupnike o rezultatima procene rizika i merama koje preduzima kako bi rizike otklonio. S obzirom na to da mladi nemaju dovoljno saznanja i iskustva o postojećim i mogućim rizicima, pregled štetnosti, procesa i radova je sastavni deo ovog Pravilnika.\nPosebno je zabranjeno da mladi obavljaju posao koji je iznad njihovih fizićkih i psiholoških sposobnosti, da se izlažu otrovnim, karcinogenim materijama i materijama koje izazivaju nasledna genetska oštećenja ili utiču na ljudski razvoj, da se izlažu štetnom zračenju ili ekstremnoj hladnoći, vrućini, buci i vibracijama.\nPrevious Article Previous Article Marija Tasić učestvovala na Instruktivnoj sesiji – JPP i ESCO\nNext Article Next Article Tasić & Partners prisustvovali Poslovnom forumu Srbija-Turska


Objavljene dvije publikacije KotorArta | Aktuelno\nObjavljene dvije publikacije KotorArta\nJedna je bila posvećena pandemiji virusa COVID-19 i posljedicama iste na svijet kulture i turizma, dok je druga u fokusu imala značajne godišnjice za crnogorsku muzičku istoriju\nMeđunarodni festival KotorArt je izdao dvije publikacije, povodom dvije konferencije koje su se tokom 2021. godine održale u Kotoru. Jedna je bila posvećena pandemiji virusa COVID-19 i posljedicama iste na svijet kulture i turizma, dok je druga u fokusu imala značajne godišnjice za crnogorsku muzičku istoriju. Urednice publikacija su Jovana Viculin i Sara Mandić (Nova normalnost) i Nataša Đačić Božić (Crnogorske muzičke godišnjice).\nDvojezična publikacija Nova normalnost / The New Normal sadrži skup tekstova učesnika istoimene konferencije. Cilj konferencije, čija je realizacija podržana od strane UNESCO Programa participacije, bio je promišljanje, preispitivanje i preoblikovanje uloge i pozicije umjetnosti i kulture, ali i analiza i diskusija mogućih načina i strategija za ublažavanje uticaja pandemije izazvane virusom COVID-19 na sektor kulture i kulturnog turizma, na podsticanje interkulturnog i intersektorskog dijaloga, kao i sagledavanje pozicije uticaja i značaja kulture i umjetnosti u kriznim vremenima. Petodnevna konferencija, realizovana u okviru XI KotorArt Pjace od filozova, okupila je ambasadore brojnih zemalja, kao i eminentne stručnjake iz sfera umjetnosti, kulture, kulturne politike, kulturnog turizma i sociologije.\nPublikacija Crnogorske muzičke godišnjice, podsjeća na značajne jubileje, koji su uticali na razvoj crnogorske muzičke kulture. Predstavljanjem umjetničke, pedagoške i spisateljske djelatnosti Jovana Ivaniševića, prvog školovanog muzičara porijeklom iz Crne Gore, povodom 160 godina od rođenja, bavila se Marijana Kokanović Marković. Luka Milunović je, povodom 150 godina od osnivanja, pisao o Crnogorskoj vojnoj muzici, čije je angažovanje pratilo različite javne i društvene događaje, diplomatske prijeme, oficijelne državne događaje, ali i ratne operacije Crnogorske vojske.\nOtkrićem izgubljene operete Naše narodno uskrsnuće, prvog muzičko-scenskog djela odigranog prije 150 godina na prostorima današnje Crne Gore, Dobrila Popović upotpunila je svoja razmatranja o svestranom češkom umjetniku i kompozitoru prve crnogorske himne Ubavoj nam Crnoj Gori, Antonu Šulcu. O životu, radu i djelu Vide Matjan, pedagoga, kompozitora, dirigenta, pijaniste, etnomuzikologa, zaslužnog muzičkog radnika po kome kotorska Škola za osnovno i srednje muzičko obrazovanje nosi ime, povodom 125 godina od rođenja, pisala je Ivana Marić.\n“KotorArt više od 20 godina kroz različite muzičke sadržaje doprinosi predstavljanju i promociji nacionalne umjetničke muzike i kulturne baštine, stimuliše savremeno stvaralaštvo, afimiše i promoviše reprezentativne domaće umjetnike i kreira crnogorsku umjetničku scenu. Festival je pružio svu neophodnu organizacionu, logističku i finansijsku podršku javnoj prezentaciji radova, i inicirao realizaciju ovih publikacija. Zahvaljujući finansijskoj podršci UNESCO-a i Fondacije Don Branko Sbutega, omogućeno je njihovo štampanje”, izjavili su iz PR službe KotorArta.\nCRNA GORA Aktuelno - 27.05.2022-14:28\nUP: Dvanaestogodišnjak lažno prijavio bombu u kotorskoj školi\nCRNA GORA Aktuelno - 26.05.2022-16:58\nPolicija je identifikovala dvanaestogodišnjaka koji je uputio prijeteći mejl u kojem se navodi da je u Osnovnoj školi „Narodni heroj Savo Ilić“ postavljena bomba....\nMAGAZIN Aktuelno - 24.05.2022-10:05\nSvečano otvaranje Međunarodnog festivala KotorArt održaće se 1. jula 2022. godine, na Pjaci ispred Katedrale Sv. Tripuna u Kotoru, koncertom pod nazivom Crna Gora...


Strategija - Šumarski fakultet : Šumarski fakultet\nŠumarski fakultet > Odseci>Pejzažna arhitektura i hortikultura>Strategija\nMULTIDISCIPLINARNOST I RAZUMEVANJE PEJZAŽA\nStudije na našem odseku pružaju multidisciplinarna znanja iz oblasti prirodnih i tehničkih nauka neophodnih za razumevanje pejzaža i poznavanje biljaka, zatim planerska i projektantska znanja i veštine, kao i inženjerska znanja i tehnike izgradnje objekata pejzažne arhitekture (parkovi, zeleni rekreativni prostori, vrtovi i drugi kreirani zeleni ili prirodi bliski i prirodni prostori), biološka znanja o ukrasnim biljkama, lekovitim i aromatičnim biljkama, negovanju i integralnoj zaštiti biljaka, kao i veštine dizajna biljkama, tehnologije proizvodnje ukrasnih biljaka, ishrane biljaka i sl.\nNaša specifičnost ogleda se i u ekološkoj orijentaciji i razumevanju odnosa akcije i interakcije čoveka i sredine (urbane, suburbane, ruralne i prirodne) i dopuni istih kroz sticanje znanja i veština iz umetničkih i društvenih oblasti i oblasti kulture. Da bismo u svemu tome uspeli, angažujemo i renomirane nastavnike sa drugih fakulteta, organizujemo gostujuća predavanja različitih eksperata iz zemlje i inostranstva. Učestvujemo i ohrabrujemo studente da učestvuju u različitim studentskim radionicama sa studentima drugih fakulteta i struka u cilju proširivanja njihovih znanja i razmene vrednosti.\nPostigli smo značajne rezultate u oblasti obrazovanja, naučnoistraživačkog rada i prakse i kao takvi srećni smo da imamo pristup resursima Univerziteta u Beogradu i jedinstvenom prostoru evropske i svetske akademske zajednice, čiji smo sastavni deo.\nNaša snaga ogleda se u bliskom i neposrednom radu sa svakim našim studentom. Svoje studente podstičemo i ohrabrujemo u radu i sticanju novih znanja u nastavnim i vannastavnim aktivnostima, kao i u negovanju i promovisanju akademskih sloboda i vrednosti. Da bismo u tome uspeli, naši nastavnici i saradnici se permanentno usavršavaju, kako u zemlji tako i u inostranstvu. Tako stvaramo veliku mrežu ljudskih i institucionalnih resursa širom Evrope i sveta i doprinosimo kvalitetu, prepoznatljivosti i renomeu našeg fakulteta.


MITROVIĆ JE MAŠINA ZA GOLOVE Ludnica na meču Fulama, Srbin za 20 minuta upisao HET-TRIK, režirao preokret i upisao svoj 27. gol ove sezone! - Sportal\nS. P. - Vest objavljena: 18:03 - 15.01.2022\nSrpski napadač pogodio je za svoju ekipu u 21. minutu meča sa Bristol sitijem, čime je poravnao rezultat na 1:1. On je time samo najavio šta će biti u nastavku, a usledila je ludnica.\nIpak, već u 29. minutu gosti su ponovo došli do prednosti, da bi svega dva minuta kasnije Kebano ponovo poravnao rezultat, na asistenciju upravo srpskog napadača. Potpuni preokret u prvom poluvremenu režirao je Karvaljo, pa je u 37. minutu Fulam poveo sa 3:2.\nŠesti gol u prvom poluvremenu, a četvrti u mreži Bristola postigao je ponovo srpski napadač, ovoga puta u 41. minutu meča. Međutim, het-trik srpskog napadača usledio je u 45. minutu kada je i treći put bio strelac.\nOvo je 27. pogodak za srpskog reprezentativca iz 24 duela u ovoj sezoni Čempionšipa, a na sve to zabeležio je još sedam asistencija.\nNa kraju, Fulam je trijumfovao rezultatom 6:2, i tako se vratili na prvo mesto drugog ranga Engleske. Iako imaju utakmicu manje od Bormuta, Mitrović i ekipa su lideri sa 51 bodom, dva više od pomenutog tima.\nEvropski fudbal Aleksandar Mitrović FK Fulam FK Bristol siti Čempionšip


Milenković i Karajlić, zajedno na "Tašu" 21. juna\nMilenković i Karajlić, zajedno na „Tašu“ 21. juna\nNa Svetski dan muzike Stefan Milenković i Nele Karajlić predstaviće na beogradskom Tašmajdanu zajednički autorski projekat – Rock El Clasico! Umetnici će 21. juna sasvim sigurno obradovati publiku vizuelno-scenskim spektaklom i neobičnim „eksperimentom“, jer ko bi rekao da ova muzika može da ide u paketu.\nSadržaj umetničke bajke će, kao što su „Novosti“ u više navrata pisale, predstavljati svojevrsnu integraciju muzičkih pravaca na različitim nivoima, uklanjanje „zidova“ klasične i rok muzike, koje zvuči nespojivo. Rezultat će biti autentično muzičko delo kao plod višegodišnjeg spajanja njihovih izuzetnih umetničkih pečata.\nMotiv za organizovanje zajedničkih koncerata Stefana Milenkovića i Neleta Karajlića je kreiranje dela koji će nastaviti svoj put širom sveta, promovišući kulturu ovih prostora.\nStefan Milenković kaže da mu je izazov uvek bio vodilja u karijeri i da teži stvarima koje ga stimulišu, omogućavaju mu da raste i da se razvija kao osoba i kao umetnik.\n– Neletova karijera i pristup ne samo muzici već i kreativnom procesu generalno: način razmišljanja o sceni, energiji i dramaturgiji me je uvek inspirisao – kaže Stefan.\n– Siguran sam da će publika otići sa našeg koncerta sa jakim utiskom da su prisustvovali nečemu što je jedinstveno i nezaboravno.\nKarajlić naglašava da uživa u eksperimentima i spojevima nespojivog.\n– Celi moj život bio je eksperiment, zašto ne i sa Stefanom? Osećam da smo na početku velike avanture .


NEOPHODNO UNAPREĐENJE NORMATIVNOG OKVIRA U ZAPOŠLJAVANJU STRANACA\nNormativni okvir u oblasti zapošljavanja i rada stranaca treba dodatno da se unaprijedi i uskladi sa iskazanim potrebama privrede i tržišta rada, poručeno je na održanom sastanku ministra unutrašnjih poslova Sergeja Sekulovića sa predsjednikom Unije poslodavaca Crne Gore (UPCG) Predragom Mitrovićem, i njihovim saradnicima.\n"Učesnici sastanaka, održanog u prostorijama UPCG, složili su se da prilagođavanje Zakona o strancima ("Sl. list CG", br. 12/2018 i 3/2019), kao i podzakonskih akata kojima se bliže uređuje izdavanje radnih dozvola i boravak po osnovu rada stranaca, predstavlja model koji može obezbijediti kvalitetno rješavanje evidentiranih problema s kojima se privredni subjekti suočavaju u svojoj poslovnoj praksi, a posebno u toku trajanja turističke sezone", navodi se u saopštenju UPCG.\nKako navode, oni su ocijenili da takav pristup doprinosi iznalaženju kvalitetnijih rješenja za deficitarna zanimanja i privremeno zapošljavanje nedostajućeg kadra u zemlji, a sa druge strane i pruža direktnu podršku radu domaćih i stranih investitora, te šalje snažnu potvrdu o opredijeljenosti Crne Gore kao države koja je atraktivna za njihova dalja ulaganja i rad.\nUz navedeno, kako su ukazali, fokus sastanka bio je i na temama koje se odnose na unapređenje saradnje po pitanju borbe protiv korupcije, kao i sive ekonomije posebno izražene u uslovima Kovid-19.\nVodeći se iskazanim potrebama crnogorskih privrednika, predsjednik UPCG je najavio inicijativu kojom bi se dalje unapređenje određenih normativnih rješenja realizovalo u saradnji UPCG sa Ministarstvom ekonomskog razvoja, Ministarstvom kapitalnih investicija i MUP-a.\nMinistar je istakao da će MUP, u okvirima svojih nadležnosti, podržati procese koji vode unapređenju poslovnog ambijenta, podstiču snaženje javno-privatnog partnerstva i od interesa su za ekonomski napredak Crne Gore i ukupnog društva.\nIz UPCG su poručili da je sastanak zaključen dogovorom o nastavku kontinuirane komunikacije UPCG i MUP-a po svim pitanjima koja mogu rezultirati kvalitetnim rješenjima za prevazilaženje identifikovanih problema.\nIZVOR: Vebsajt RTCG, 19.03.2021.


Dragana i Mina: Zlobnici nas neće posvađati : Crveni tepih\nDragana i Mina: Zlobnici nas neće posvađati\nFotke postavljene 09 Jul 2010\nIako su za vreme rijaliti šou programa Farma, formirali poznati “bermudski trougao”, Minu, Miloša i Draganu često su po izlasku sa imanja u Lisovićima pitali za njihove odnose i da li će i dalje negovati njigovo prijateljstvo.\nMnogi su jedva dočekali da proglase kako su se Dragana i Mina posvađale i kako su prekinuli kontakte. Međutim od toga nema ni reči. Mina i Dragana su sinoć na promociji albuma grupe Lexington blistale, pozirale i provele prijateno veče u krugu prijatelja.\nNaime, Dragana je prvo došla u društvu Mininog supruga Igora X kako bi podržali prijatelje iz Lexingtona, a potom im se pridružila i Mina.\n“Znam da bi mnogi voleli da čuju da smo prekinule kontakte, ali zlobnici nas neće posvađati. Dragana mi je bila velika podrška na Farmi i nastavićemo i dalje da se družimo”, izjavila je Mina, a sa njom se složila i Dragana.\nMini je takođe bilo drago da se sretne sa bubnjarem grupe Lexington Dejanom, sa kojim je sarađivala još pre nego što je snimila svoj prvi album.


AKPA: Oprezno sa otvaranjem sudova i tužilaštva - Radio Luna\nPočetna Srbija i region AKPA: Oprezno sa otvaranjem sudova i tužilaštva\nAKPA: Oprezno sa otvaranjem sudova i tužilaštva\nAlumni klub Pravosudne akademije (AKPA) poziva Visoki savet sudstva (VSS) i Državno veće tužilaca (DVT) da pre eventualne odluke o ponovnom otpočinjanju redovnog rada sudova i tužilaštava zatraže stručna epidemiološka mišljenja, propišu zaštitne mere i razmotre sve aspekte takve odluke.\nAKPA smatra da bi vraćanje rada pravosuđa u punom kapacitetu trebalo biti postupno i da su najveći rizici u osnovnim sudovima u velikim gradskim centrima, gde dnevno cirkuliše i preko hiljadu ljudi u zatvorenom prostoru. Epidemiološka zaštita građana i bezbedno održavanje suđenja moraju biti prioritet, posebno imajući u vidu da pristup na suđenja za mnoge građane nije stvar izbora, već obaveze.\nAKPA podseća na izazove koje stoje pred radom sudova i tužilaštava koji se ne mogu lako rešiti, a to su male sudnice u kome se teško može obezbediti socijalna distanca između učesnika u postupku, zatim pisarnice koje su organizovane tako da u njima istovremeno radi više desetina zaposlenog pomoćnog osoblja, uski hodnici bez ventilacije koji služe kao čekaonice za stranke, centralizovani klima uređaji. Takođe, postojaće potreba za zaštitnom opremom što iziskuje velika novčana sredstva, koja se moraju obezbediti za rad pravosudnih organa, pri čemu ovi izdaci nisu planirani godišnjim budžetima.\nNeki od načina redukovanog rada sudova bi mogli biti precizno planiranje dnevnog broja suđenja, tako da se ne održavaju suđenja u svim sudijskim većima istovremeno, zatim uvođenje rada u dve smene i slično, a što bi bilo potrebno analizirati.\nKada je u pitanju postupno povećavanje broja suđenja, AKPA smatra da treba odrediti prioritete i da sa suđenjima koja su najmasovnija, a čiji društveni značaj je najniži – u sporovima male vrednosti u parničnim postupcima (u kojima je vrednost predmeta spora do 3.000 evra) treba otpočeti najkasnije. Razumljivo je da bi usled smanjenog obima suđenja pored građana i pravnih lica bili pogođeni i advokati koji ne bi mogli ostvarivati prihode u obimu u kojem su to činili pre pojave virusa, što je finansijski problem koji bi trebalo rešavati finansijskim olakšicama i pomoći advokatskim kancelarijama


GRAS: Sutra počinje prodaja penzionerskih kupona za gradski prijevoz\nNaslovnica NAJNOVIJE Društvo GRAS: Sutra počinje prodaja penzionerskih kupona za gradski prijevoz\nSarajevo – Penzioneri Kantona Sarajevo, čija je visina penzije iznad 327 KM, moći će od sutra kupiti jednomjesečne kupone za javni gradski prijevoz za septembar. Kuponi za javni gradski prijevoz penzionera za augustvažit će do 15. septembra.\nU subotu, 12. septembra, dežurna prodajna mjesta Ćumurija, Latinska Ćuprija, Otoka, Dobrinja, Vogošća, Hadžići i Ilidža radit će od 8.00 do 13.30 sati.\nPrilikom kupovine kupona, penzioneri su obavezni donijeti penzionersku iskaznicu, orginal i kopiju čeka od penzije za juni 2015. godine, uz napomenu da su od ovog mjeseca i penzioneri s visinom penzije iznad 601 KM obavezni donijeti i kopiju čeka od penzije i ličnu kartu na uvid.\nProdaja penzionerskih kupona obavljat će se na prodajnim mjestima GRAS-a, u vremenu od 7.00 do 14.30 sati, i to penzioneri s visinom penzije do 400 KM kupone za prijevoz mogu kupiti na prodajnim mjestima Ćumurija, Otoka, Alipašin Most, Vogošća, Dobrinja, Ilidža i Hadžići.\nProdajna mjesta kupona za penzionere s visinom penzije od 401 do 500 KM su Latinska Ćuprija, Alipašin Most, Nedžarići, Ilidža, Otoka, Dobrinja, Hadžići i Vogošća, a prodajna mjesta kupona za penzionere sa visinom penzije iznad 501 KM su Ćumurija, Alipašin Most, Ilidža, Otoka, Dobrinja, Hadžići i Vogošća.\nPeriod važenja besplatnih kupona za javni gradski prijevoz penzionera s visinom penzije do 327 KM na kojima je naznačen period važenja oktobar – decembar 2014. godine, produžen je do 30. septembra.\nPenzioneri koji nisu preuzeli navedeni besplatni kupon za JGP, prilikom njegovog preuzimanja, dužni su donijeti penzionersku iskaznicu, orginal i kopiju penzionerskog čeka za juni 2015. godine, popunjen obrazac „Prijava za subvenciju prevoza penzionera s područja Kantona Sarajevo“, te ličnu kartu na uvid, javila je Fena.


“ATP Pančevo” kupuje 12 “Ikarbus” autobusa › Made-in-Germany.rs\nPančevačko “Autotransportno preduzeće” kupiće za oko 1,7 miliona eura12 novih autobusa “Ikarbusa”, kao najboljeg ponuđača na nedavnomtenderu, a ovaj posao predstavljaće za zemunskog proizvođača autobusa jedan od najvećih poslova u ovoj godini.\nKupovinomnovih autobusa vozni park pančevačkog prevoznikabićeznačajno podmlađen, kažu u tom preduzeću, jer ATP trenutno raspolaže sa 67 autobusa prosečne starosti 18 i po godina. Među njima ima autobusa starijih i od tri decenije,zbog čega je njihovo održavanje preskupo, prenosi „RTV“.\n– Uzimamo 7 autobusa za međumesni prevoz i oni će biti angažovani na liniji za Beograd, koja je naša najrentabilnija linija, a 5 autobusa je za gradski prevoz. To su niskopodni autobusi sa klimom, vrlo udobni i sigurni, koji zadovoljavaju ekološke standarde.Nabavkom novih autobusa kvalitet naših usluga biće neuporedivo bolji u odnosu na konkurenciju, pogotovo onu nelojalnu sa kojom se ATP godinama bori- kažeMilenko Krajinović, direktor ovog preduzeća.\nZa fabriku “Ikarbus”, koja je u obavezi da autobuseisporučido oktobra, ovo je jedan od najvećih poslova u poslednjih par godina. Direktor “Ikarbusa” Aleksandar Vićentićnavodi da je nakon krize na tržištu, koja je trajala oko dve godine, od početka ove godine značajno povećan obim proizvodnje i prodaje autobusa. Po njegovim rečima, u pitanju su autobusi koje “Ikarbus” pravi na “Mercedesovoj” samohodnoj šasiji, a koje je projektovao u saradnji sa kolegama iz nemačke kompanije.\nVrednost ovih 12 autobusa iznosi oko 1,7 milionaeura, a kupovina je dogovorena na lizing.U preduzeću ATP tvrde da će smanjenjem troškova održavanja i povećanjem prihoda biti u mogućnosti da plaćaju mesečnu ratu u iznosu od gotovo 4 miliona dinara.\nHemofarm kupuje firmu “Ivančić i sinovi”?\nOd MiG na 30/05/2015 / Auto industrija, Finansije, Investicije, Proizvodnja, Tehnologija, Transport / Ostavite komentar\nNemačka prodaje niske frekvencije za mobilnu telefoniju


Uefa ukinula ograničenje od 30 odsto popunjenosti stadiona - Sport - Dnevni list Danas\nPočetna » Sport » Uefa ukinula ograničenje od 30 odsto popunjenosti stadiona\nFoto: Pixabay Lobo Studio Hamburg\nU želji da što više navijača prisustvuje utakmicama ovogodišnjeg Evropskog prvenstva, Evropska fudbalska unija (Uefa) je ukinula danas ograničenje o popunjenosti stadiona od 30 odsto, koje je uvedeno zbog pandemije korona virusa.\nUefa je ovo ograničenje uvela u oktobru prošle godine, a ukidanjem tog propisa odluku o eventualnim ograničenjima prepustila je lokalnim vlastima.\n„Broj dozvoljenih gledalaca treba da potpada pod isključivu odgovornost relevantnih nadležnih lokalnih i nacionalnih vlasti“, navela je Uefa.\nNavijači nisu mogli da prisustvuju većini utakmica u Ligi šampiona i Ligi Evropa, baš kao ni većini mečeva nacionalnih timova u kvalifikacijama za evropsko i svetsko prvenstvo i Ligi nacija.\nEvropsko fudbalsko prvenstvo će, nakon jednogodišnjeg odlaganja, početi 11. juna u Rimu, jednom od 12 gradova domaćina širom Evrope.\nUefa želi da tokom aprila sa svakim gradom domaćinom utvrdi plan o broju navijača koji će sigurno moći da prati utakmice šampionata Evrope. Gradovi koji nisu u stanju ili nisu voljni da priže takva uveravanja Uefi mogli bi da budu izbačeni iz projekta.\nEvropska kuća fudbala je ranije ovog meseca navela da bi trebalo razmotriti da li bi imalo smisla da se utakmice igraju bez navijača ili bi te mečeve trebalo prebaciti u druge gradove.\nDablin bi mogao da bude najugroženiji, a vlasti u Bilbau, Glazgovu i Minhenu su takodje ranije nagovestile da će im možda trebati više vremena da donesu odluku o sigurnosnim protokolima jer stopa zaraze korona virusom ponovo raste.\nRuski zvaničnici su potvrdili da će stadion u Sankt Peterburgu od 65.000 mesta biti popunjen najmanje 50 odsto.\nUefa je danas, takođe, odlučila da će reprezentacijama na Evropskom prvenstvu biti dozvoljeno da na utakmici izvrše po pet izmena.


Vrhunska turistička ponuda uskoro u Novom Bečeju - Kamping - Sjajne Vesti\nČesto se kaže da prirodu možete da razumete ukoliko živite zajedno sa njom. Možda je baš idealan način življenja sa njom i uživanja u njoj baš kamping. Da li ćete biti u šatoru, pod krošnjom drveta ili u kamp kućici, kraj jezera, močvare, na livadi, u šumi, tek nije na odmet imati uređeno mesto za to uživanje. Kada se kaže uređeno mesto misli se na raspoloživost vode, osnovnih higijenskih objekata, uređenog parking mesta i prilaza. Kamping je vid turizma koji je u povoju u Srbiji. Prema podacima Kamping asocijacije Srbije u našoj zemlji su sva mesta za kamping grupisana u tri kategorije:\n– kamping odmorište\na ukupno ih ima svega 42. Imajući u vidu, po ko zna koliko puta spominjane, prirodne lepote Srbije i neiskorišćene potencijale može se reći da se turizam mora razvijati i u ovom pravcu, a ove godine će verovatno najveći doprinos dati baš novobečejci. Naime, najveći projekat Turističke organizacije Srbije, nadležnih državnih institucija i Opštine Novi Bečej ove godine biće prvi turistički kamp u Srbiji sa četiri zvezdice na obali Tise. Stoga je na ovogodišnjem Sajmu turizma predstavljena maketa velikih razmera budućeg luksuznog kampa.\nPredviđeno je da prva faza izgradnje ovog kampa bude završena u avgustu 2016. godine ulaganjem nadležnog ministarstva u iznosu od 10 miliona dinara, a što je potrebno za izgradnju 30 parking mesta za kampere sa priključcima za struju i vodu, sanitarnog čvora, recepcije, multifunkcionalne bine. U drugoj fazi bi se nastavilo sa izgradnjom infrastrukture kao što su bungalovi, sportsko rekreativni sadržaji – adrenalin park, teren za mini golf, biciklističke i pešačke staze i izletišta. U poslednjoj fazi pošto se završi projekat, turistički kamp će imati u bungalovima oko 150 smeštajnih jedinica, 130 parcela za kampere i oko 250 mesta za šatore. Ukoliko se pregovori sa renomiranom slovenačkom kompanijom „Adria Mobil“ uspešno završe kamp će biti opremljen vrhunskom opremom, ali i propraćen promocijom širom sveta.\nInicijator ovog projekta je Turistička organizacija Opštine Novi Bečej koja je došla do podatka da se više od 15 miliona noćenja u Nemačkoj obavi upravo u kampovima. Novobečejci će biti prezadovoljni ukoliko se u njihov kampu ostvari 1% nemačkog rezultata.\nNa ovaj način Novi Bečej i Tisa će nakon tri godine biti u mogućnosti da turistima pruže kompletan sportsko-rekreativni i duhovni užitak u prirodi.\nOkrenimo se svi prirodi. SJAJNO!\ntop vesti, sjajne vesti, opstina novi becej, novi becej, kamping, kamping asocijacije srbije, turisticka organizacija novi becej\nVrhunska turistička ponuda uskoro u Novom Bečeju – Kamping postavio Zozefina Tasic 25.02.2016


Aleksandar Vučić dobio je ubedljivu podršku Pančevaca na jučerašnjim predsedničkim izborima, osvojivši 55,64% glasova birača koji su izašli na birališta u Pančevu. Istorijski rezultat od 36.750 glasova građana Pančeva. Srpska napredna stranka odnosno lista “Aleksandar Vučić – Zajedno možemo sve” dobila je podršku od 43,64% građana Pančeva koji su glasali.\nAleksandar Vučić dobio je ubedljivu podršku Pančevaca na jučerašnjim predsedničkim izborima, osvojivši 55,64% glasova birača odnosno 36.750. SNS Pančevo\nČak 62,5 odsto odnosno 66.701 stanovnika Pančeva i naseljenih mesta iskoristilo je svoje ustavno pravo i izašlo na glasanje. Zadovoljni smo što su građani izašli u tolikom broju i potvrdili demokratsku prirodu srpskog društva.\nPoverenici Gradskog odbora Srpske napredne stranke u Pančevu Marko Mladenović, Aleksandar Stevanović i Aleksandra Timotijević u zajedničkom saopštenju zahvalili su se građankama i građanima Pančeva koji su svojim izlaskom na birališta pokazali odgovornost i svoj glas dali predsedniku Aleksandru Vučiću, kao i listi koju predvodi na republičkim izborima.\nJedino je pobeda Aleksandra Vučića garant mira i stabilnosti i znak da Pančevo i Srbija idu dalje u sigurnu i bolju budućnost. Građani su prepoznali ono šta je predsednik uradio ne samo za celu Srbiju, nego i za naše Pančevo. Za nas je ovo istorijski dan i pokazatelj kuda Srbija želi da ide. Naši sugrađani svedoci su odgovorne politike koju je Srpska napredna stranka na čelu s našim predsednikom Aleksandrom Vučićem u prethodnom periodu sprovodila. O našem radu dela govore. Ono što ostaje iza nas će ostati decenijama za našu decu ali i za naše unuke. Podrška građana Pančeva i cele Srbije Aleksandru Vučiću i Srpskoj naprednoj stranci je podrška za razvoj i napredak Srbije, navodi se u saopštenju koje su potpisali poverenici Gradskog odbora SNS u Pančevu Marko Mladenović, Aleksandar Stevanović i Aleksandra Timotijević.\nInače, na teritoriji grada Pančeva je 106.713 birača evidentirano u Izvodu iz biračkog spiska koji su imali pravo glasa na izborima za narodne poslanike u Skupštini Republike Srbije i izborima za predsednika Republike Srbije.\npoverenici go sns u pančevu\nizbori u pančevu\nOpovo je sa 64,06% glasova izabralo Vučića za predsednika Srbije


Honda Urban EV Concept proglašen za „Najbolji prototip“ | Motocikli | Honda Srbija\nHonda Urban EV Concept proglašen za „Najbolji prototip“\nMeđunarodni žiri automobilskih stručnjaka nazvao je model Honda Urban EV Concept „Najboljim prototipom“ na dodeli renomiranih nagrada 2018 Car Design Award, koje su dodeljene u okviru Torinskog sajma automobila.\nU organizaciji časopisa Auto & Design, finaliste za Car Design Award nagrade i pobednike bira i ocenjuje žiri koji se sastoji od 12 automobilskih novinara iz najprestižnijih svetskih publikacija.\nHonda Urban EV Concept je proglašen za finalistu u aprilu ove godine, a potom je odabran za sveukupnog pobednika u kategoriji prototipa automobila pored još devet automobilskih dizajna. Globalno priznanje nagradom Car Design Award sledi uspeh modela Urban EV Concept koji je u januaru bio proglašen prototipom 2018. godine u časopisu Automobile.\nHonda je prikazala Urban EV Concept na Frankfurtskom sajmu automobila 2017. Dizajn kao određuje smer za prvi Hondin električni automobil sa baterijma za Evropu, koji će biti uveden krajem 2019. sa jednostavnim i sofisticiranim izgledom u kontrastu sa naprednom tehnologijom koja pokreće automobile.\nNjegove niske i široke proporcije donose sportsko držanje, dok savremeni stil obuhvata tanke A-stubove i široki vetrobran koji kao da obuhvata ceo prednji deo kabine. Ulazak i izlazak iz vozila obavlja se kroz vrata sa zadnjim šarkama. Na prednjoj strani modela Urban EV Concept, interaktivne poruke na više jezika mogu se prikazati između farova, uključujući pozdrave, savete za druge vozače na putu, ili novosti u vezi sa statusom punjenja.\nEnterijer je podjednako primamljiv, sa prirodnim materijalima i otvorenim planom kabine koji sadrži sedišta prednje i zadnje klupe. Prirodna siva tkanina i akcenti u drvenom finišu stvaraju opušteni ambijent salona za odmor, dok visokotehnološka „lebdeća“ kontrolna tabla sadrži ekran koji se pruža sasvim iza konzole i proteže na vrata.\n„Honda Urban EV Concept je predivno odmeren dizajn koji donosi preko potreban utisak ličnog u prostoru električnog vozila“, zaključuje se u zajedničkoj izjavi žirija za Car Design Award nagrade. „Njegovo pametno spajanje kako retro, tako i futurističke estetike daje mu neporecivu primamljivost sa kojom se može takmičiti malo koji automobil.“\nHondin Urban EV Concept biće prvi čisto električni automobil koji će ući u serijsku proizvodnju u okviru strategije „Električna vizija“ ovog brenda u Evropi. Ova strategija obuhvata razvoj posvećene električne platforme vozila, sa sasvim električnom Hondinom tehnologijom pogonskog sklopa.\n„Naš Urban EV Concept je pravo oličenje dizajnerske zamisli ’Mi to radimo jednostavno’, čiji je cilj da približi automobile srcima ljudi“, rekao je Makoto Ivaki, izvršni kreativni direktor Hondinog sektora za Istraživanja i razvoja. „Ovim u ime celog našeg dizajnerskog tima u Hondi iskazujem ogromnu zahvalnost žiriju koji je cenio naš jedinstveni predlog, za koji mislimo da je u kontrastu sa nedavnim dizajnima automobila. Serijska proizvodnja automobila na osnovu ovog prototipa trenutno je u pripremi, njemu će se lako pristupati, biće ga zabavno voziti, i svakodnevni život će činiti ispunjenijim i radosnijim.“\nGodine 2018, Car Design Award slavi svoju treću godinu u obnovljenom formatu. Ova nagrada je prvobitno dodeljivana između 1984. i 1997. a Honda je – sasvim prikladno – bila upravo prvi pobednik sa svojim dizajnom za model Civic treće generacije.\nNarudžbine za novo električno vozilo zasnovano na prototipu Urban EV Concept primaju se od početka 2019., a prve isporuke u Evropi planirane su za kraj te godine.


Predsednici SAD i Italije razgovarali u Vašingtonu o definisanju statusa Kosova\nAmerički predsednik Džordž Buš razgovarao je o situaciji na Kosovu sa svojim kolegom po funkciji iz Italije, Đorđom Napolitanom.\nNakon sastanka u Ovalnom kabinetu, predsednik Napolitano je novinarima rekao da su «posebno u razgovoru o Kosovu, potvrdili bliskost stavova u vezi sa načinom na koji se treba suočiti sa statusom Kosova, imajući u vidu komplikovanost opšte situacije u regionu”.\nIstovremeno je u Stejt Dipartmentu, portparolu Šonu Mekormaku postavljeno pitanje u vezi sa ruskim protivljenjem jednostranoj nezavisnosti i stavom Moskve da bi to moglo destabilizovati Balkan. Mekormaka su novinari doslovce upitali kako “pacifikovati Lavrova".\n“Vidite, imali smo prilično dobre razgovore sa ruskom vladom, baš kao i sa drugima, u vezi sa ovim procesom. Znam da je to pitanje u koje mnogi unose dosta emocija. Ali naša pozicija je ostala jasna. Predsednik je saopštio – mi nastavljamo da podržavamo implementaciju Ahtisarijevog plana. O ovom pitanju je vođeno dosta diplomatskih razgovora, državni sekretar Rajs je potrošila dosta vremena na ovo pitanje tokom poslenjeg puta u Brisel. Sada se samo radi o tome kako od pozicije u kojoj smo sada stići do implementacije Ahtisarijevog plana”, odgovorio je Mekormak.\nKomentarišući izazov koje rešavanje statusa Kosova predstavlja za stabilnost na Balkanu, Mekormak je rekao da “s obzirom na to da se radi o delu Evrope koji je još u tranziciji i traži pravi put nakon dosta turbulencije u protekloj deceniji, uvek postoji rizik da dođe do nasilja”.\n“Naši napori su usmereni na to da se to izbegne i da se region stabilizuje”, rekao je Mekormak. “Verujemo da, u konačnom, implementacija Ahtisarijevog plana ili nečega što liči tom planu dugoročno doprinosi, a ne odmaže stabilnosti u regionu”.\nUpitan da li smatra da su stavovi Rusije motivisani statusom Čečenije i drugih polu-autonomnih republika u Rusiji, Mekormak je novinare uputio na zvaničnike u Moskvi, ponovivši da je konzistentna pozicija SAD bila da je Kosovo jedinstven slučaj i da ne predstavlja presedan za druge regije.


U Briselu je Održan drugi Sastanak na temu Migracija - The Dialogue Dialogue Info\nPriština, 16. april 2015.\n16.aprila 2015. godine, delegacija Kosova, predvođena ministarkom za dijalog Editom Tahiri, prisustvovala je drugom sastanku o pitanju ilegalne migracije koji je organizovala Evropska komisija. Sastanak je održan u cilju procene situacije u vezi sa ilegalnim migracijama na Kosovu, kao i merama koje se odnose na sprečavanje ove pojave.\nNa ovom bilateralnom sastanku kosovske delegacije i predstavnika Evropske komisije pozitivno su ocenjeni napori kosovske vlade koje preduzima u cilju zaustavljanja fenomena ilegalne migracije građana Kosova u zemlje EU.\nPredstavnici Evropske komisije izjavili su da je Kosovo pokazalo posvećenost efikasnom zaustavljanju fenomena migracije i posvećeno je povratku migranata i njihovoj reintegraciji.\nMinistarka Tahiri zatražila je od Evropske unije da nastavi da pruža podršku Kosovu da postane članica svih regionalnih organizacija koje se bave pitanjima migracije, uključujući MARRI. Ministarka Tahiri je takođe zatražila da se ubrza proces vizne liberalizacije kako bi se građanima Kosova omogućilo slobodno kretanje.\nKasnije je održan i tripartitni sastanak kome se i delegacija Srbije pridružila. Strane su obećale da će sarađivati u oblasti sprečavanja ilegalne migracije ističući potrebu za međusobnom razmenom informacija i saradnjom policijskih organa obe države.\nDelegacija Republike Kosova na čelu sa ministarkom Editom Tahiri je imala sledeći sastav: Arjeta Redžaj politička savetnica, Elona Cecelia politička savetnica, Bruno Gaši generalni sekretar Ministarstva unutrašnjih poslova (predsedavajući Radne grupe), Šaban Guda direktor departmana pogranične policije, Sćipe Mjekići, viša savetnica ministra unutrašnjih poslova, Valon Krasnići direktor Odeljenja za državljanstvo, azil i migracije u MUP, Labinot Gashi iz Ambasade Kosova u Briselu.


Derbi 15. kola engleske nogometne lige koje je na rasporedu već sredinom ovoga tjedna igra se na Stamofrd Bridgeu gdje se sastaju dva gradska rivala Chelsea i Tottenham. Mourinhov sastav uvjerljivo drži vodeću poziciju lige, no kako sezona odmiče i njemu se 'troše baterije', a kiksevi, poput onoga iz prošloga kola kada su remizirali kod Sunderlanda, mogu postati učestaliji.\nNajveći gradski rival Tottenhama je Arsenal, a tek potom slijede Chelsea i West Ham, no bez obzira na činjenicu da Blues nisu prvi na listi Tottenhamovih rivala, Pochetinova momčad stiže na Stamford Bridge odigrati pravu utakmicu i nastaviti svoj pozitivan niz. Spursi imaju iza sebe tri pobjede u nizu, a od zadnjih sedam utakmica šest su dobili. Bogata berba bodova popela je Tottenham na četvrtu poziciju lige te sada za četvrtim Unitedom zaostaju samo dva boda.\nChelsea je u prošlom kolu remizirao bez golova kod Sunderlanda, a to je bila prva ovosezonska utakmica u kojoj Mourinhov sastav nije zabio gol. Jesu li Costa i društvo ponešto pali u formi ili je u pitanju samo prolazna oscilacija, pogledajte na kanalu SportKlub 2 ili putem PPV usluge.


„Preduzećemo sve što je neophodno“: Kremlj o mogućoj pojavi američkih vojnika u Ukrajini - 02.04.2021, Sputnik Srbija\nRealnost na kontakt-liniji u Donbasu je zastrašujuća, provokacije ukrajinske vojske su višestruke, izjavio je portparol predsednika Rusije Dmitrij Peskov. Na... 02.04.2021, Sputnik Srbija\nrusija, svet, vesti, donbas, ukrajina, amerika, dmitrij peskov\n14:20 02.04.2021 (Osveženo: 01:11 26.08.2021)\nOdgovarajući na pitanja novinara o tome da li je, možda, ruska strana u zabludi kada govori o provokacijama Kijeva, Peskov je rekao da se sa tim ne slaže i da je ruska retorika po ovom pitanju „apsolutno konstruktivna“ i da ruska strana ne pokušava da „izobličava stvarnost“.\n„Na našu nesreću, stvarnost je veoma zastrašujuća, provokacije oružanih snaga Ukrajine nisu pojedinačne, već višestruke. Što se tiče retorike, upravo sam odgovorio na pitanje o izjavama datim u Kijevu, o potrebi angažovanja NATO itd. Mislim da takve izjave govore same za sebe“, dodao je on.\nPeskov je prokomentarisao i mogućnost da se američki vojnici pojave u Ukrajini i rekao da će tako nešto zahtevati od Rusije da preduzme dodatne mere.\n„Nesumnjivo je da bi takav razvoj situacije, pojava američke vojske u Ukrajini, doveo do daljeg rasta napetosti u blizini ruskih granica. Naravno, to će zahtevati dodatne mere ruske strane kako bi se osigurala njena bezbednost. Postavljanje stvari tako da je Rusija neka vrsta neprijatelja, sa naše tačke gledišta, je neprihvatljivo i neprimereno. Rusija nikome ne preti i nikada nikome nije pretila. Na tome se zasniva naš stav“, rekao je portparol Kremlja.\nPodsetimo, ranije je pres služba Ministarstva odbrane Ukrajine saopštila da je zvanični Vašington obećao da podrži Kijev u slučaju zaoštravanja situacije u Donbasu. Ministar odbrane Ukrajine je izjavio da je njegov američki kolega naglasio da „u slučaju eskalacije ruske agresije Sjedinjene Američke Države neće Ukrajinu ostaviti samu“.\n2 April 2021, 11:10\nPeskov nije precizirao kakve bi to mogle biti mere, ali je rekao da će uraditi „sve što je neophodno“.\nOn je naveo i da Rusija u Donbasu nije strana u sukobu, da ne može da obezbedi sveobuhvatni prekid vatre u Donbasu, ali koristi svoj uticaj za sprovođenje sporazuma.\n„Činjenica je da Rusija ne može da obezbedi sveobuhvatan prekid vatre, ali može da radi na tome da se ispune prethodno postignuti sporazumi, može da iskoristi svoj uticaj. Rusija, ponavljam, nije učesnica u sukobu, stoga se ovo primirje, tiče onih strana koje su na liniji razdvajanja - ukrajinskih oružanih snaga i snaga samoproglašenih republika koje Ukrajina nije priznala“, izjavio je Peskov.\nOn je tako reagovao povodom izjave šefa kijevske delegacije u kontakt grupi Leonida Kravčuka, o tome da ruska strana nije podržala njegovu inicijativu da obezbedi poštovanje sveobuhvatnog primirja u Donbasu.\nRusija negira optužbe Kijeva i Zapada i naziva ih neprihvatljivim. Moskva je više puta izjavila da nije strana u unutrašnjem ukrajinskom sukobu i da je zainteresovana da Kijev prevaziđe političku i ekonomsku krizu.\nOtkud Vašingtonu pravo da proverava kretanja ruske vojske unutar Rusije


Vučić Srbima u Crnoj Gori: Uz vas smo, glavu gore | Banjaluka.net\n“I ni na koji način nećemo vređati one koji su donosili te odluke, a svakako protiv interesa Srbije”, poručio je Vučić u obraćanju građanima Srbije i srpskom narodu u Crnoj Gori putem Instagrama, prenosi RTS.\n“Sve će biti prepisane britanske rezolucije, Saveta bezbednosti i neke druge rezolucije i svi će da govore kako to nije upereno protiv srpskog naroda, a svima je jasno protiv koga su donete. Ali, mi ćemo nastaviti da razgovaramo sa svima, radimo zajedno sa svima, pokazujemo narodima u okruženju da sa njima želimo da podelimo najbližu saradnju, a Srbiju njenom usponu i njenom rastu niko neće moći da zaustavi”, poručio je predsednik Srbije.\n“Poštovani građani Srbije i srpski narode, prehtodnih dana i nedelja bili smo izloženi velikim pritiscima. Očekivali smo ih. Očekivali smo ih od svih onih koji su učestvovali u pokušaju stvaranja tzv. nezavisnog Kosova, očekivali smo ih od svih onih kojima ne pada lako činjenica da Srbija brzo i najbrže ekonomski napreduje u svojoj savremenoj istoriji”.\n“Naše je da narodu u Crnoj Gori kažemo da smo uvek bili sa njima i da ćemo uvek biti sa njima, da mi bliže nemamo, da nikada niko neće moći da nas razdvoji, ali da ćemo prema onima koji su donosili političke odluke samo da bi napakostili Srbiji i da bi učinili nešto protiv Srbije umeti da se odnosimo baš onako kako to zaslužuju”.\nVučić je poručio da je Srbija zato spremna da pomognemo i narodu u Crnoj Gori i narodu u svim drugim zemljama u našem okruženju.\n“Jer, mi nemamo gazde u stranim ambasadama, mi ih nemamo nigde. Naš jedini gazda i kome jesmo sluge su srpski narod i građani Srbije”, rekao je Vučić.


TotalCar.rs » Za tri nesreće 2,5 puta skuplje osiguranje\nNesreća, novo, Osiguranje, Srbija\n1 komentara 7680 pregleda\nOd 1. septembra stupiće na snagu novi obračun premije osiguranja vozila, po kome će nesavesni vozači sa učinjenom štetom u saobraćaju polisu obaveznog osiguranja plaćati bar 50 odsto skuplje nego do sada. S druge strane, dobri vozači bez pričinjenih šteta u periodu između dve registracije dobiće popust od pet odsto.\n– Smisao ovog “bonus – malus” sistema je da preventivno deluje na smanjenje šteta, jer će se cena osiguranja utvrđivati prema rizičnosti vozača. Najniža premija, sa maksimalnim bonusom, iznosi 85 odsto od osnovne premije i nju će ubuduće moći da ostvare osiguranici koji u uzastopnom periodu od tri godine nisu imali štete. Prosečna premija osiguranja od auto-odgovornosti po putničkom vozilu u 2010. godini iznosila je oko 8.300 dinara – objašnjavaju za „Blic” u Narodnoj banci Srbije.\nS druge strane, najnepažljiviji vozači, tj. oni koji prouzrokuju čak tri saobraćajne nezgode u godini dana, moraće da plate i do 2,5 puta veću premiju. Za vozača koji za godinu dana prouzrokuje jedan sudar ili bude prijavljen za izazivanje jedne štete, naredno osiguranje će platiti 50 odsto skuplje. Dve štete nesavesnog vozača će koštati duplo više od osnovne cene, a tri i više poskupljuju premiju za pomenutih 2,5 puta.\nPrimera radi, osnovna cena polise bez poreza za „fijat puno klasik” iznosi 7.169 dinara. Savesni vozač bez štete u prethodnoj godini će imati popust od 358 dinara i platiće polisu 6.811 dinara. U slučaju da u naredne dve godine takođe nema štetu, dobiće po pet odsto bonusa za svaku godinu i to je maksimalno koliko može da smanji osnovnu cenu polise.\nU slučaju jedne štete, za „fijat punto klasik” premija se penje na 10.754 dinara, a ukoliko vozač sakupi čak tri prijave, moraće na ime polise da plati skoro 18.000 dinara. Ovakvom vozaču će u slučaju najvećeg prekršaja trebati osam godina da se vrati na početni nivo.\nU NBS kažu se štete ne rangiraju, već samo broje, tako da se razbijen retrovizor ili smrskana hauba jednako tretiraju u ovom sistemu.\nUdruženje osiguravača Srbije omogućiće vozačima da na sajtu www.uos.rs provere informacije o vozilima registrovanim u Republici Srbiji koja su učestvovala u saobraćajnim nezgodama. Slično Kreditnom birou u kome banka pre odobravanje kredita proverava zaduženje klijenta, ovu bazu koristiće i sve osiguravajuće kuće pri sklapanju polisa.\n– Onaj koga ošteti nepoznati vozač moći će preko našeg portala da potpuno besplatno sazna kod kojeg osiguravača je vozilo sa određenom registarskom oznakom na određeni dan bilo osigurano po polisi obaveznog osiguranja od auto-odgovornosti – objašnjava Vladimir Manić, generalni sekretar Udruženja osiguravača Srbije.\nAko je za nekog ko napravi tri saobraćajne nesreće za godinu dana 2.5x veća premija zad nije logićno da neko ko za tri godine nije napravio NI JEDNU dobije bar 50% popusta pošto im svake godine daje po 100 evra a od premije ne troši ništa?\nJoš jedna zamka vešto napravljena da samo uzima pare od naroda!!!


sestra natase bekvalac saobracajna nezgoda oglasila se\nSestra pevačice Nataše Bekvalac, Dragana doživela je saobraćajnu nezgodu kod Novog Sada, a sada se oglasila za medije.\nSestra Nataše Bekvalac imala saobraćaju nezgodu\n- Samo kada smo živi ostali, ne bih mnogo da pričam. Ništa krivi nismo bili, ljudi vodite računa i pazite se - poručila je ona za "Kurir".\nDa podsetimo, automobilom je upravljao Draganin suprug Mihajlo Šekularac se od siline udara isprevrtao i potpuno je havarisan. Dragana je prošla sa lakšim telesnim povredama, suprug je u redu, dok je njihov prijatelj koji se takođe nalazio u autu zadobio povrede rebara i zadržan je u bolnici.\n"OVO JE JEDNA OD TEŽIH BORBI KOJE SAM VODILA" Posle 10 godina Nataša Bekvalac rešila da stavi tačku! Javno progovorila o svemu\nInače, nezgoda se desila kada se u automobil u kom su bili, Dragana, njen suprug i prijatelj, otpozadi zakucao drugi automobil.


eKapija | CEO Summit Beograd 4. decembra u hotelu Crowne Plaza\nIzvor: InStore magazin | Sreda, 21.08.2019.| 11:23\nCEO Summit Beograd 4. decembra u hotelu Crowne Plaza\nCEO Summit Beograd - Samit privrednih lidera regiona koji na jednom mestu okuplja biznis elitu regiona i predstavnike ključnih međunarodnih finansijskih institucija biće održan 4. decembra 2019 u hotelu Crowne Plaza u Beogradu.\nKonferencija je namenjena generalnim direktorima kompanija, poslovnim liderima iz regiona, predstavnicima državnih institucija, ministarstava, agencija i regulatornih tela, donosiocima odluka, top menadžmentu iz realnog i uslužnog sektora i direktorima predstavništava stranih kompanija u zemljama regiona.\nKompanije i države u regionu u narednom periodu očekuju veliki izazovi, ali i prilike za rast – koje dolaze usled ubrzanog razvoja disruptivnih modela poslovanja.\nNeki ovo doba nazivaju četvrtom industrijskom revolucijom. U takvom svetu menjaju se izvori prihoda, javljaju se novi troškovi, menja se pozicija i pojačava značaj upravljanja proizvodnim i drugim procesima. Promene koje dolaze neće biti prirodne i spontane, već će zahtevati nove liderske veštine ključnih ljudi i njihovih timova, kako u pojedinačnim kompanijama, tako i na nivou država.\nSamo oni koji na vreme prepoznaju prilike i rizike i u skladu sa tim preduzmu korake u pravom smeru, mogu da računaju na opstanak na sve probirljivijem tržištu, kao i na dugoročni održivi rast, koji postaje imperativ.\nKako lideri iz regiona balansiraju procese stvaranja stabilnih i održivih kompanija u budućnosti, dok istovremeno pokušavaju da implementiraju strategije koje im donose dodatnu vrednost danas?\nSrbija: Ekonomski pejzaž - tokovi i perpsektiva\nKoji su ključni izazovi i problemi srpske ekonomije pet godina posle početka fiskalne konsolidacije? Šta dalje? Kako ekonomske prilike u Srbiji vide poslovni ljudi iz zemlje i neposrednog okruženja, a kako nas vide predstavnici medjunarodnih finansijskih institucija? Mogu li Srbija i druge zemlje Zapadnog Balkana da ostvare veće stope privrednog rasta bez bolje infrastrukture i poboljšanja privrednog ambijenta? Koliko je Zapadni Balkan privlačan za nove investicije, kako strane, tako i domaće? Kako zadržati mlade, obrazovane i radno sposobne u regionu?\nO ovoj temi na samitu će govoriti Vladimir Vučković (Fiskalni savet Srbije), Nadim Ilahy (MMF) i Predrag Kurčubić (Ipsos).\nKompanije i države u regionu u narednom periodu očekuju veliki izazovi, ali i prilike za rast - koje dolaze usled ubrzanog razvoja disruptivnih modela poslovanja. Neki ovo doba nazivaju četvrtom industrijskom revolucijom. U takvom svetu menjaju se izvori prihoda, javljaju se novi troškovi, menja se pozicija i pojačava značaj upravljanja proizvodnim i drugim procesima. Šta bi države u regionu trebalo da urade da ICT sektor nastavi sa dvocifrenim stopama rasta i u narednom periodu? Mogu li inovacije i u kojoj meri pomoći bržem rastu tradicionalne industrije? Kako od start-upa napraviti veliku i uspešnu kompaniju?\nO ovoj temi na samitu će govoriti Miroslav Mišković (Delta Holding) i Branko Milutinović (Nordeus).\nPanel Internacionalna strategija: Ritam razvoja i inovacije\nZašto privrede Zapadnog Balkana ne mogu da se oslone na model razvoja, koji se bazira uglavnom na povećanju domaće potrošnje, već su osuđene na strategiju "izvezi ili umri". Mogu li kompanije iz regiona bez inovacija da osvoje nova tržišta i povećaju udeo izvoza u ukupnim prihodima? Osim radikalnih i strateških inovacija, na koje se još načine mogu preskočiti nacionalne granice i proširiti poslovanje na nova tržišta?\nUčesnici panela biće Dejan Turk (A1 & VIP), Petar Ćorluka (Violeta) i Aleksandar Marković (Metalac grupa).\nVizija lidera: Strategija, procesi i nove prilike za rast\nPromene koje su neizbežne i sve brže neće biti prirodne i spontane, već će zahtevati nove liderske veštine ključnih ljudi i njihovih timova, kako u pojedinačnim kompanijama, tako i na nivou država. Samo oni koji na vreme prepoznaju prilike i rizike i u skladu sa tim preduzmu korake u pravom smeru, mogu da računaju na opstanak na sve probirljivijem tržištu, kao i na dugoročni održivi rast, koji postaje imperativ. Čujte iz prve ruke od najuspešnijih kako se kreira vizija i kako se dobre ideje pretvaraju u uspešan biznis, sposoban da kreira dodatnu vrednost, uz puno uvažavanje principa društveno odgovornog poslovanja.\nO ovoj temi na samitu će govoriti Miodrag Kostić (MK Group), Emil Tedeschi (Atlantic Grupa) i Miodrag Borojević (Fortenova Group).


Kako je istakao legendarni Njemac Đokoviću je više muka od Federera, jer Švajcarac dobija kraljevski tretman gdje god se pojavi. Sve to nervira Đokovića.\n"Đoković ima potencijal da dostigne 20 Gren slemova. Ponovo je zdrav, igra svoj najbolji tenis, ali i dalje se pomalo žali da nije dovoljno cijenjen kao Federer i Nadal. On je u teškoj poziciji, jer ljudi ne cijene dovoljno njegova dostignuća. Glavno je pitanje da li može da dostigne Rodžera? Mislim da mu je dosta više tog lika“, rekao je Beker.\nBeker je nastavio u istom stilu.\n"Novak ne želi samo da osvoji sljedeći turnir. On želi da bude dio teniske istorije. On će napasti Federerov rekord, Nadalov rekord...“\nIako više ne sarađuje sa najboljim igračem svijeta Beker ima visoko mišljenje o srpskog teniseru.\n"Novak ima sjajan život, on je fantastična osoba, skroman je i zabavan, ali nekada neke stvari ne dođu do izražaja zbog njegovog stila kojim igra. Smatram da ako njegova porodica nastavi da funkcioniše kao tim i ako sačuva motivaciju, Đoković može da dostigne Federera. On je nevjerovatan, broj jedan je na svijetu, osvojio je zaredom Vimbldon, Us Open, Australijan open“, zaključio je Boris Beker.\nViše iz ove kategorije « "Lavovi" u trećem šeširu Uhapšen Mišel Platini »


SAŠA BARON KOEN ISMEJAO DESNIČARE Prerušen upao na skup u Vašingtonu i otpevao rasističku pesmu (VIDEO)\nBritanski komičar Saša Baron Koen upao je prerušen na skup desničara u Vašingtonu i otpevao pesmu rasistickog sadržaja o Baraku Obami, Hilari Klinton, Entoniju Faučiju, Bilu Gejtsu i Svetskoj zdravstvenoj organizaciji, kako bi ismejao organizatore skupa.\nNa skupu ekstremnih desnicara "Three Percenters" pod imenom "Marš za naša prava 3" u subotu se okupilo oko 500 učesnika u Parku eritejdž u Vašingtonu, prenosi "Vaniti fer".\nKoen se pojavio delimično prerušen i predstavio kao vođa političke organizacije koji želi da bude pokrovitelj skupa.\nSa sobom je poveo privatno obezbeđenje koje je onemogućilo organizatore skupa da ga izbace sa bine i isključe mikrofon kada je počeo da peva, prenosi "Varajeti".\nTekst pesme koju je pevao sa bendom govorio je o tome kako bi bivšeg predsednika Baraka Obamu, bivšu državnu sekretarku Hilari Klinton i američkog imunologa Entonija Faučija trebalo zaraziti korona virusom.\nU pesmi se govori i da bi trebalo "iseći" Svetsku zdravstvenu organizaciju "kao što to rade Saudijci".\n"Obama, šta ćemo sa njim? Zarazićemo ga gripom iz Vuhana. Hilari Klinton, šta ćemo sa njom? Zaključaćemo je, kao što su oni nas", deo je teksta pesme koju je Koen izveo na skupu.\nOrganizacija "Three Percenters" okuplja ekstremne desničare, a osnovana je 2008. godine, uoči izbora Baraka Obame za predsednika SAD.\n"Zašto dozvoljavamo jednom čoveku da kontroliše informacije? Fejsbuk treba da regulišu vlade, a ne da njime VLADA CAR!"\nSmenjen estonski ministar, treći iz ekstremne desničarske stranke EKRE\nFrancuskim desničarima kazne zatvora zbog performansa protiv migranata


Foto: Facebook | Milačić poručuje: Podrška mandataru i predloženoj vladi\nSrna 27.11.2020 14:43\nPODGORICA - Prava Crna Gora daje podršku predloženoj Vladi i glasaće za nju na sjednici koja će biti održana u srijedu, 2. decembra, poručio je predsjednik ove partije Marko Milačić.\n"Povjerenje mandataru koje smo iskazali i Prava Crna Gora i ja lično, potpisom na konstitutivnoj sjednici Skupštine Crne Gore, iskazujemo i danas povjerenjem u njegov izbor, kako i treba da funkcioniše ljudsko i političko povjerenje", rekao je Milačić.\nMilačić je naglasio da ova partija daje šansu predloženoj Vladi, ali i veliku podršku i smatra da bez istinske i iskrene podrške društva nijedna Vlada ne može uspjeti, a kamoli, kako je rekao, prva, slobodna i demokratska Vlada u Crnoj Gori, nakon tri decenije autokratskog, maltene jednopartijskog sistema, saopšteno je iz Prave Crne Gore.\nOn je ocijenio da su predloženom Vladom Crne Gore i cijelim društvom ogromni izazovi - paralelni procesi demontaže kriminalnog sistema od vrha pa do dna i izgradnje prosperitetnog, pomirenog i zdravog društva za svakog građanina ove zemlje.\n"Prava Crna Gora biće potpuno posvećena ovim izazovima, jer je bilo koji pojedinac, bio on ministar ili bilo ko drugi, manje bitan u odnosu na zajednički cilj, a to je dobro Crne Gore", poručio je Milačić.\nMandatar Zdravko Krivokapić predstavio je danas sastav nove crnogorske vlade, koja će imati 12 ministarstava i jednog potpredsjednika.\nMarko Milačić Vlada Zdravko Krivokapić Crna Gora